Downloaded from YTS.MX
Official YIFY movies site: YTS.MX
‎ผมไม่เคยรู้ว่าเจอร์รี่เป็นใคร
‎ผมชื่อเจอรัลด์ คอตเต็น ‎เป็นผู้ก่อตั้งควอดริก้าซีเอ็กซ์
‎ผมไม่จำเป็นต้องรู้ว่าเจอร์รี่เป็นใคร
‎เวลาประกอบธุรกิจผ่านทางอินเทอร์เน็ต
‎เราให้ความไว้ใจกับเปลือกหุ้มที่เรียกว่าเว็บไซต์
‎(คุณเข้าระบบแล้ว)
‎มันเต็มไปด้วยหน้าเอชทีเอ็มแอล ‎ที่ปะติดปะต่อกันด้วยด้ายและเทป
‎เมื่อถอดเปลือกหุ้มออก ‎คุณจะเห็นว่ามันเปราะบางแค่ไหน
‎และสิ่งที่อยู่ด้านหลังเว็บไซต์ก็คือคนจริงๆ
‎คนพวกนั้นแหละที่คุณต้องไว้ใจ
‎(ภาพยนตร์สารคดีจาก NETFLIX)
‎(ค้นหาโดยกูเกิล) ‎(ฉันรู้สึกโชคดี)
‎(เขียนข้อความ) ‎(ยูทูบดอตคอม)
‎นี่คือปริศนาที่ถูกเผยขึ้นเมื่อเช้านี้
‎เกี่ยวกับการเสียชีวิตของเจอรัลด์ คอตเต็น
‎พร้อมกับการหายสาบสูญไป ‎ของเงิน 250 ล้านดอลลาร์
‎เงินอยู่ที่ไหน
‎บัญชีลูกค้าราว 110,000 บัญชี
‎นี่เป็นเงินทั้งหมดที่ผมมี ‎เงินเก็บชั่วชีวิต เป็นทุกๆ อย่าง
‎มันทำให้โลกบิตคอยน์อยู่ในภาวะล่อแหลม
‎มีบางคนที่เสนอขึ้นมาว่าบางทีเขาอาจยังไม่ตาย
‎เจอร์รี่ถูกกล่าวหาว่าปลอมการตาย ‎และเชิดเงินหนีไป
‎ตอนนี้เขาซ่อนตัวอยู่ ‎และใช้การศัลยกรรมเพื่อเปลี่ยนโฉมหน้า
‎เขาอาจเป็นพลเมืองสัก 20 ประเทศ
‎มี 20 โฉมหน้า 20 ชื่อ
‎โอเค ทีนี้สแกนคิวอาร์โค้ด…
‎เขาดูไม่เหมือน ‎พวกอาชญากรจอมวางแผนที่รอบจัด
‎เรื่องนี้มีหลายชิ้นส่วน หลายคำถาม
‎เราต้องสืบเรื่องนี้ให้ถึงที่สุด
‎มันกลายเป็นเรื่องวุ่นวายระดับหายนะไปเลย
‎(โรเจอร์: เขายังไม่ตาย)
‎(มาร์ค: อาจเป็นไปได้ที่เขาฆ่าตัวตาย)
‎(เอเดรียน: ฉันเชื่อว่าฆาตกรรมมากกว่า)
‎(มาร์ค: หาเจอรัลด์)
‎ชายคนนั้นถ้าไม่ใช่คนที่ทำพลาด ‎แล้วสูญเงินไป 250 ล้าน
‎เขาก็เป็นคนที่ก่ออาชญากรรม ‎ที่ใหญ่ที่สุดครั้งหนึ่งในประวัติศาสตร์
‎บิตคอยน์เปลี่ยนโลกได้
‎นั่นคือสิ่งที่ผมเชื่อ
‎ผมเชื่อว่าเจอร์รี่เองก็คิดเหมือนกัน
‎(แวนคูเวอร์)
‎บิตคอยน์เป็นวัฒนธรรมต่อต้าน
‎มันมีความเป็นกบฏอยู่ ‎ซึ่งในแง่นั้น เราพูดแบบนี้ก็ได้
‎บิตคอยน์มันมีความเป็นร็อกแอนด์โรล
‎แต่ชาวคริปโตจำนวนมาก
‎ถ้าไม่เป็นพวกหวาดระแวง ‎ก็จะเป็นพวกที่ไม่ไว้ใจใคร
‎ในวงการนี้ ความเชื่อใจไม่ใช่เรื่องปกติ
‎เชื่อเถอะ พวกเขาส่วนมาก ‎ไม่เห็นด้วยที่จะทำแบบนี้
‎เมื่อใช้ชีวิตแบบชาวคริปโต ‎เรามีเวลาให้ออกกำลังกายเพียบ
‎ทำอะไรได้เราก็ทำ
‎สำหรับผม ผมเป็นคนคลั่งตัวเลข
‎ผมทำงานกับตัวเลขไม่ใช่คำพูด
‎ผมเลยเชื่อในเทคโนโลยีมากกว่าคน
‎สุดยอดเลย
‎ครั้งแรกที่ผมได้ยินเรื่องบิตคอยน์ ‎คือช่วงต้นปี 2013
‎ผมได้พบกลุ่มผู้สนใจในท้องที่
‎เรานัดเจอกันที่ร้านอาหารอาทิตย์ละครั้ง
‎แล้วเราก็คุยกันเรื่องบิตคอยน์
‎ทุกครั้งมีแต่หน้าเดิมๆ แปดถึง 12 คน
‎ผมได้รู้จักเจอร์รี่ คอตเต็นผ่านกลุ่มความร่วมมือนี้
‎(เจอรัลด์ คอตเต็น)
‎เจอรัลด์ เริ่มจากคุณ
‎ครับ
‎คุณเกิดและคุณก็มาอยู่ตรงนี้ ‎ระหว่างนั้นมีอะไรเกิดขึ้นบ้าง
‎เจอร์รี่เข้ามาแบบเป็นมิตร ‎เขาร่าเริง มองโลกบวก
‎เขาหัวเราะตลอด
‎ผมนึกไม่ออกเลยว่า ‎ตอนเจอร์รี่โกรธจะดูเป็นยังไง
‎เจอร์รี่ติดอยู่ในเขาวงกต
‎ทุกคนที่เข้าวงการนี้ในตอนนั้น ‎เป็นพวกเนิร์ดกันขั้นสุด
‎เราไม่ใช่คนแบบที่จะเข้ากับที่ไหนได้
‎ทุกคนเป็นเนิร์ดในเรื่องที่ตัวเองสนใจ ‎พวกเขาชื่นชอบในเรื่องนั้นๆ
‎ผมว่าโอเคนะ
‎ด้านเนิร์ดของเจอร์รี่ดูจะเป็นเรื่องธุรกิจ
‎บิตคอยน์เป็นสกุลเงินดิจิทัล
‎พูดง่ายๆ คือคุณมีเงินสด แต่มันอยู่ในรูปแบบดิจิทัล
‎เจอร์รี่เป็นคนมีเสน่ห์มาก
‎เป็นนักส่งเสริมเทคโนโลยีที่ฉลาด
‎ชุมชนบิตคอยน์พยายามที่จะเคลื่อนย้ายตัวเอง
‎จากสกุลเงินในรูปแบบดั้งเดิม ‎มาสู่สกุลเงินดิจิทัลที่ทันสมัย
‎ซึ่งปราศจากระบบราชการของธนาคาร
‎ฉลาดและรู้ลึก
‎หนึ่งในเรื่องที่ยากที่สุดคือการได้มาซึ่งบิตคอยน์
‎โดยเฉพาะในแคนาดา
‎ผมเลยเปิดควอดริก้าซีเอ็กซ์ในปี 2013
‎เพื่อซื้อขายบิตคอยน์
‎สำหรับคนที่ไม่คุ้นเคย ‎กับการแลกเปลี่ยนบิตคอยน์และสิ่งที่เราทำ
‎ผมอยากเปรียบเทียบมันกับการแลกเปลี่ยนหุ้น
‎แต่ของเรา แทนที่จะเป็นการแลกเปลี่ยนหุ้น ‎คนแลกเปลี่ยนบิตคอยน์
‎อธิบายให้ง่ายที่สุด
‎จุดแลกเปลี่ยนสกุลเงินคริปโต ‎คือเครื่องมือที่ช่วยให้คุณแลกเปลี่ยน
‎ระหว่างบิตคอยน์เป็นดอลลาร์ ‎และดอลลาร์เป็นบิตคอยน์
‎รายได้ของพวกเขามาจากค่าธรรมเนียม
‎จากการทำการแลกเปลี่ยนในแต่ละครั้ง
‎(หลังหักค่าธรรมเนียม 98 ดอลลาร์แคนาดา ‎ดำเนินการ)
‎บิตคอยน์คลับจะไปกันตามร้านอาหาร
‎เราจะหาที่นั่งคุยกันเรื่องบิตคอยน์
‎ตอนที่ออฟฟิศควอดริก้าเปิดตัว ‎เจอร์รี่เชิญเราไปที่นั่น
‎ไปกันยกกลุ่ม และเขาบอกว่า ‎"มารวมตัวกันที่นี่สิ"
‎"เราใช้ที่นี่คุยกันเรื่องบิตคอยน์ได้"
‎ผู้คนหวังกันใหญ่โตว่าควอดริก้า ‎จะช่วยทำให้บิตคอยน์ถูกกฎหมาย
‎ผมมองว่านี่คือช่วงเวลาสำคัญ ‎ในโลกของบิตคอยน์
‎มันคือบทตอนใหม่ในขณะที่เรา ‎มุ่งหน้าเข้าสู่วงการการเงินกระแสหลัก
‎เราไปรวมตัวกัน ดื่มเบียร์บิตคอยน์
‎แล้วใครคนหนึ่งก็พูดขึ้นมาว่า ‎"ทุกคน ดูราคาบิตตอยน์สิ"
‎มันเป็นสกุลเงินที่ร้อนแรงที่สุดในโลก
‎มูลค่าบิตคอยน์พุ่งทะยานขึ้น
‎กราฟดูเหมือนกับฝั่งซ้ายของหอไอเฟลเลย
‎เราทุกคนหยิบโทรศัพท์ออกมา ‎แล้วเริ่มตะโกนว่า "พระเจ้าช่วย"
‎"ทุกคน ดูสิ ดูมันพุ่งขึ้นไปสิ"
‎มูลค่าบิตคอยน์แตะ 11,000 ดอลลาร์
‎มูลค่า 12,000
‎มูลค่า 15,000
‎มูลค่า 17,000 ดอลลาร์
‎มูลค่า 18,000 ดอลลาร์
‎สกุลเงินใหม่ทำให้คนจำนวนมากกลายเป็นเศรษฐี
‎สิบปีที่แล้ว มันยังไม่มีอยู่เลย
‎ผมรู้สึกกลัวจะตกรถนิดๆ
‎จากความคลุมเครือ ‎บิตคอยน์กลายเป็นข่าวหน้าหนึ่ง
‎บิตคอยน์กำลังกลายเป็นกระแสหลัก
‎ทุกบาร์ที่ฉันไป บาร์เทนเดอร์พูดถึงแต่บิตคอยน์
‎ตอนที่ควอดริก้าก่อตั้งในปี 2013 ‎บิตคอยน์มีราคาแค่ 100 ดอลลาร์
‎ถ้าเราข้ามมายังช่วงใกล้ปลายปี 2017
‎บิตคอยน์ของเราขึ้นไปแตะที่ 20,000 ดอลลาร์
‎พอคนถามว่า "ฉันควรซื้อบิตคอยน์ที่ไหน" ‎ผมจะตอบว่า "ควอดริก้าซีเอ็กซ์"
‎ขอแนะนำควอดริก้าซีเอ็กซ์…
‎ถ้าคุณสนใจบิตคอยน์และอยู่ในแคนาดา ‎คุณน่าจะรู้จักควอดริก้า
‎ตอนเริ่มตั้งไข่ เราเป็นแค่บริษัทเล็กๆ
‎ที่แลกเปลี่ยนบิตคอยน์นิดๆ หน่อยๆ ทุกวัน
‎แต่ในช่วงปีที่ผ่านมา เราเติบโตกลายเป็น ‎บริษัทแลกเปลี่ยนที่ใหญ่ที่สุดในประเทศ
‎ทุกครั้งที่เกิดกระแสการยอมรับ ‎มันมีทั้งด้านดีและร้าย
‎เราจะมีผู้ศรัทธากลุ่มใหม่
‎มีคนหน้าใหม่ๆ ที่พยายามจะรวย
‎(ซานฟรานซิสโก)
‎(ถง โจว)
‎สวัสดีทุกคน ผมชื่อถง ‎เป็นชาวแคนาดาเชื้อสายจีน
‎ขอต้อนรับสู่ช่องยูทูบของผม
‎ในช่องยูทูบของผม ‎มีวิดีโอมากมายหลายประเภท
‎หวังว่าคุณจะเพลิดเพลินกับการรับชม ‎มากเท่ากับที่ผมสนุกกับการถ่ายทำ
‎ขอบคุณที่รับชมครับ
‎ผมอยู่ที่ซานฟรานซิสโก ‎ผมเป็นวิศวกรซอฟต์แวร์
‎ถึงวิศวกรซอฟต์แวร์ ‎จะทำเงินได้ดีในซานฟรานซิสโก
‎หลังจากทำงานแทบจะไม่หยุด ‎มาเป็นเวลาเจ็ดแปดปี
‎ผมอยากลาออก ‎ออกไปเดินทางหรือทำอะไรแบบนั้น
‎เพื่อนผมจำนวนมากทำเงินได้เยอะ ‎จากสกุลเงินดิจิทัล
‎พวกเขาทำเงินได้เป็นแสนๆ ดอลลาร์
‎(เศรษฐีคริปโต)
‎พระเจ้า ดูนี่สิ
‎ในปี 2011 ผมซื้อบิตคอยน์ ‎ในราคาเหรียญละ 2.52 ดอลลาร์
‎ฉะนั้นในทางเทคนิคแล้ว ‎ผมซื้อลัมโบร์กีนีในราคาแค่ 115 ดอลลาร์
‎ผมเลยคิดว่า "โอเค ผมต้องหาเงินบ้างล่ะ"
‎ผมกู้เงินมาสามก้อน
‎รวมทั้งหมดประมาณ 85,000 ดอลลาร์
‎และเอาไปลงทุนกับเงินดิจิทัลสามสกุล
‎ใครๆ ก็อยากจะรวยเร็วกันทั้งนั้น
‎ผมอยากจะตามเพื่อนๆ ผมให้ทัน
‎อือ ดีจัง
‎ตอนนี้จำนวนการแลกเปลี่ยนของแคนาดา ‎อยู่ที่ประมาณหนึ่งเปอร์เซ็นต์ของทั้งโลก
‎เมื่อเราขยายสู่ระดับโลก ‎เราจะเติบโตขึ้น กำไรเราจะเพิ่มขึ้น
‎ถ้าจะให้ผมพรรณนา
‎คุณคอตเต็นหน้าตาเหมือน ‎คนที่จะเป็นอัจฉริยะในโลกอินเทอร์เน็ต
‎หนุ่มหน้าตาน่าดึงดูด
‎ใช่ เขาเหมือนกับที่คุณวาดภาพไว้ในใจเลย
‎ในเวลาแบบนี้ คุณซื้อเหรียญไว้เท่าไร
‎อ้อ ก็ 100 เหรียญ
‎จริงเหรอ
‎มันทำกำไรได้เยอะมาก
‎นี่เราอยู่กับมาร์ก ซักเคอร์เบิร์กหรือเปล่า ‎มันเป็นอย่างนี้หรือเปล่า
‎ในปี 2017 พวกเขาไปได้ดีมาก ‎มันเหมือนทุกอย่างไปได้สวยหรู
‎น่าจะหลายล้าน ไม่ใช่น่าจะสิ ‎พวกเขาทำเงินได้เป็นสิบๆ ล้าน
‎เขาซื้อเครื่องบิน
‎ซื้อเรือ
‎เหมือนจะซื้อเกาะเล็กๆ ด้วย
‎เขาเริ่มซื้อที่ดิน
‎และเขาก็เพิ่งจะแต่งงานไม่นาน
‎เอาล่ะนะ
‎ตอนเขาอยู่ที่นี่ เขาไม่ใช่คนโอ้อวด
‎เขาเป็นพวกที่ใส่เชิ้ตติดกระดุมปก ‎สวมกางเกงยีน
‎- แต่ตอนนี้เขาใช้ชีวิตฟู่ฟ่า ‎- ไปเลย
‎เดินทางไปรอบโลก ‎ใช้ชีวิตแบบพวกผู้เร่ร่อนดิจิทัล
‎เขาอยู่ที่ไหนก็ทำงานที่นั่น มันมหัศจรรย์มาก
‎บิตคอยน์ขึ้นไป ขึ้นไปและขึ้นไป
‎แต่ในท้ายที่สุด มันร่วง
‎และ
‎ผมคิดว่านั่นคือตอนที่ควอดริก้าซีเอ็กซ์เริ่มมีปัญหา
‎คืนนี้มูลค่าบิตคอยน์ยังคงผันผวนต่อไป
‎สกุลเงินดิจิทัลที่เพิ่งทำสถิติใหม่เมื่อวานนี้
‎หักหัวดิ่งลงในวันนี้
‎ตลาดเริ่มล่ม
‎บิตคอยน์และเหรียญคริปโตสกุลอื่นเริ่มราคาตก
‎มูลค่าบิตคอยน์ร่วงอย่างแรง
‎ตอนนี้มันตกลงมาเกือบ 50 เปอร์เซ็นต์
‎ลง 60 เปอร์เซ็นต์
‎ในเดือนธันวาคมปี 2018 ช่วงปลายปี
‎จำได้ว่ามูลค่าบิตคอยน์ ‎อยู่ที่ราวๆ 4,000 ดอลลาร์
‎ผู้คนที่คิดว่าตัวเองร่ำรวย ‎พากันล้มละลายในชั่วข้ามคืน
‎ในเวลาเพียง 24 ชั่วโมง
‎มูลค่าของตลาดเหรียญคริปโตทั้งหมด
‎หายไปกว่าหกหมื่นล้านดอลลาร์
‎อะไรทำให้ราคาร่วง
‎เรื่องนี้ตอบยาก ปัจจัยมีหลายอย่าง
‎แต่ครั้งนี้ สาเหตุมันเห็นได้ชัดเจน
‎จีนกับเกาหลีใต้ต้องการแบน ‎การแลกเปลี่ยนบิตคอยน์
‎และเรื่องนั้นก็มากพอที่จะทำให้ ‎ราคาของสกุลเงินดิจิทัลร่วงดิ่ง
‎ผมมีหนี้ก้อนโต ‎เพราะผมกู้เงินมา 85,000 ดอลลาร์
‎ผมเอาไปลงทุน 70 ถึง 80 เปอร์เซ็นต์
‎ดอกเบี้ยเงินกู้มันสูงมาก
‎และผมต้องจ่ายค่าสินเชื่อห้องชุดด้วย
‎สถานการณ์ของผมตึงเครียดมาก
‎ความสัมพันธ์ของผมกับทุกคน ‎ทุกอย่างแย่ลงเพราะมัน
‎ตอนนั้นเรื่องเดียวที่ผมคิดออก ‎คือการขายห้องชุดทิ้ง
‎เพื่อเอาไปปลดหนี้
‎แน่นอน ผมต้องจ่ายเงินที่ผมกู้มา
‎จากนั้นก็ค่าสินเชื่อระยะสั้น
‎พอเสร็จแล้ว ‎ผมมีเงินอยู่ราวๆ 400,000 ดอลลาร์
‎ผมตัดสินใจย้ายเงิน 400,000 ดอลลาร์ ‎กลับไปยังแคนาดา
‎ธนาคารไม่ใช่ทางที่น่าใช้ ‎เพราะพวกเขาหักค่าบริการสองเปอร์เซ็นต์
‎สองเปอร์เซ็นต์ของ 400,000 ‎คุณคงนึกออกว่ามันไม่ใช่เงินน้อยๆ
‎ผมคิดว่าบางทีผมอาจใช้คริปโตจัดการได้
‎ผมพบว่าควอดริก้าให้ผลตอบแทนสิบเปอร์เซ็นต์ ‎เมื่อเราขายบิตคอยน์
‎ด้วยการโอนเงินให้ควอดริก้า ‎เราสามารถทำเงินได้
‎ผมเลยทำแบบนั้น
‎การย้ายเงินทุนเข้าออกบัญชีควอดริก้าซีเอ็กซ์ ‎จะไม่มีปัญหาเลย
‎ผมซื้อบิตคอยน์ ‎ราคา 400,000 ดอลลาร์ในควอดริก้า
‎(ยืนยันการจ่ายเงิน)
‎(กำลังดำเนินการ)
‎(สรุปข้อมูลการฝากเข้า)
‎ผมขายมันทันที
‎ผมพยายามโอนเงินออกทันที
‎ผมซื้อด้วยดอลลาร์สหรัฐฯ แต่หลังจากขาย ‎ในควอดริก้า มันจะกลายเป็นดอลลาร์แคนาดา
‎ฉะนั้นยอดถอนของผม ‎คือ 500,000 ดอลลาร์แคนาดา
‎(เราได้รับคำขอถอนเงินของคุณแล้ว)
‎ผมจำได้ว่ามันใช้เวลานานมาก
‎ผมรอต่อไป แต่ไม่มีอะไรเกิดขึ้น
‎(รอสักครู่ เรากำลังทำตามคำขอของคุณ)
‎ผมเริ่มกังวลนิดหน่อย
‎นี่เป็นเงินทั้งหมดที่ผมมี เงินเก็บชั่วชีวิต ‎เป็นทุกๆ อย่าง ผมแลกเปลี่ยนในครั้งเดียว
‎และ
‎ผมสวดภาวนาทุกวัน
‎หวังว่าผมจะได้เงินคืนเร็วๆ
‎(โทรอนโต)
‎ฉันอยากเป็นนักข่าวสืบสวนมาตลอด
‎ฉันเน้นไปที่แวดวงธุรกิจ
‎ฉันรู้สึกเหมือนตัวเองเป็นนักสืบอยู่หน่อยๆ
‎ในฤดูใบไม้ร่วง ปี 2018 ‎ฉันเริ่มได้รับอีเมลจำนวนมหาศาล
‎จากผู้ใช้งานของควอดริก้าบอกว่า
‎"ฉันถอนเงินไม่ได้" ซึ่งมันออกจะแปลก
‎ในช่วงที่ตลาดบูม
‎เงินหลายล้านดอลลาร์จากผู้ใช้งานนับร้อย
‎หลั่งไหลเข้าสู่ควอดริก้า
‎ตามข้อมูลบางส่วนที่เราได้รับมา
‎ในปีนั้นมีการทำธุรกรรมผ่านควอดริก้า ‎เป็นจำนวนเงิน 1.2 พันลาร์ดอลลาร์
‎และควอดริก้าก็ทำเงินจากธุรกรรมเหล่านี้
‎ฉันติดต่อควอดริก้า ฉันอีเมลหาเจอร์รี่และบอกว่า
‎"ฉันเป็นนักข่าวของเดอะ โกลบ แอนด์ เมล"
‎"มีผู้ใช้งานบอกว่าพวกเขาถอนเงินออกมาไม่ได้"
‎"บอกฉันได้ไหมว่าเกิดอะไรขึ้น"
‎(ขอบคุณ)
‎เขาบอกว่าเหตุผลที่พวกเขา ‎ดำเนินการถอนตามที่ร้องขอไม่ได้
‎เป็นเพราะธนาคาร ‎สั่งหยุดการเคลื่อนไหวบัญชีของพวกเขา
‎เพราะธนาคารไม่ไว้ใจ ‎ในการแลกเปลี่ยนสกุลเงินดิจิทัล
‎เขาบอกว่า "เรามีเงิน 26 ล้าน ‎อยู่ในหลายบัญชีธนาคาร
‎ที่คนไม่ได้เงินเป็นความผิดของธนาคาร"
‎คำอธิบายของเขาน่าเชื่อถือมากพอ ‎แล้วเขาก็มีเสน่ห์มาก
‎เขาบอกว่า "บอกผมได้ไหมว่า ‎ใครบ้างที่มีปัญหากับการถอนเงินออก
‎เพราะผมอยากแก้ปัญหาให้พวกเขา"
‎เขาดูเป็นคนดีมาก
‎ผมเริ่มส่งคำขอถอนไปประมาณปลายเดือนตุลาคม
‎(พฤศจิกายน ปี 2018)
‎ผมรอจนพฤศจิกายน ปี 2018
‎แต่ก็ยังโบ๋เบ๋
‎(ธันวาคม ปี 2018)
‎เข้าช่วงปลายธันวาคม ผมก็ยังไม่ได้อะไรมา
‎ผมอีเมลหาฝ่ายช่วยเหลือ ‎พวกเขาเอาแต่ตอบแบบเดิม
‎"จะใช้เวลาอีกหนึ่งสัปดาห์ สองสัปดาห์"
‎"เราจะหาทางแก้ปัญหานี้"
‎(ธุรกรรมกำลังดำเนินการ ‎รอสักครู่ เรากำลังทำตามคำขอของคุณ)
‎แน่นอน ผมอารมณ์เสียมากขึ้นเรื่อยๆ
‎เรื่องนี้ลากยาวไปถึงปี 2019
‎(มกราคม ปี 2019)
‎ผมเริ่มหวาดวิตก
‎นั่นเป็นเงินเก็บทั้งหมดที่ผมมี ‎จากการทำงานมานานเป็นเวลาสิบปี
‎และการขายห้องชุด
‎ผมเอาแต่สวดภาวนาต่อพระเจ้า
‎ในช่วงเวลานั้น เจอร์รี่เดินทางบ่อยมาก
‎ฉันส่งข้อความถึงเขา และเขาก็ตอบมาว่า
‎"ไง ผมอยู่คอสตาริกา" ไม่ก็ "ผมอยู่ไอซ์แลนด์"
‎แต่มันจะตามมาด้วย
‎"อย่าบอกใครนะว่าผมอยู่ไหน"
‎ซึ่งมันแปลกมาก
‎บางทีมันอาจไม่ใช่การที่เขา ‎ทำงานจากที่ไหนก็ได้ตามใจแล้ว
‎เขาอาจกำลังหนีบางอย่างหรือบางคน
‎ฉันไม่รู้เลยว่าอะไรกำลังจะเกิดขึ้น
‎ผมเอาแต่รอ แต่มันก็ไม่มีอะไรเกิดขึ้น
‎มันเป็นแบบนี้จนถึงวันที่ 14 มกราคม
‎ผมจำวันที่ได้เป๊ะๆ เลย
‎เพราะวันที่ 14 มกราคม ‎คือวันที่ทุกอย่างระเบิดออกมา
‎บริษัทแลกเปลี่ยนสกุลเงินดิจิทัล ‎ที่ใหญ่ที่สุดในแคนาดาเจอปัญหาแล้ว
‎สก็อตต์จะเป็นคนรายงานเรื่องที่เรารู้จนถึงตอนนี้
‎- สก็อตต์ ‎- นี่คือปริศนาที่ถูกเผยขึ้นเมื่อเช้านี้
‎เกี่ยวกับการเสียชีวิตของซีอีโอรายหนึ่ง
‎นี่แหละครับ เจอรัลด์ คอตเต็น ‎ผู้ก่อตั้งบริษัทควอดริก้าซีเอ็กซ์
‎ภรรยาของเจอร์รี่ คอตเต็น ‎เจนนิเฟอร์ โรเบิร์ตสันบอกว่าเขาตายกะทันหัน
‎ด้วยวัยเพียง 30 ปีที่อินเดีย
‎ฉันตกใจมาก ‎ฉันคิดว่า "เขาไปทำอะไรที่อินเดีย"
‎ตายแล้ว
‎ผมรู้สึก
‎กังวลอย่างมาก
‎และนี่คือสถานการณ์ล่าสุด
‎คอยจับตาดูเรื่องนี้ไว้ให้เราด้วย…
‎เรื่องนี้มันชวนให้ช็อกสุดๆ
‎เขากำลังไปได้สวยกับบิตคอยน์และบริษัทของเขา
‎แต่แล้ววันหนึ่งเขาก็จากไป
‎ใจเรามักจะคิดว่าเราจะได้เจอคนที่เรารู้จักอีก
‎แต่อยู่มาวันหนึ่ง ‎เราก็พบว่าเราจะไม่ได้เจออีกแล้ว
‎ฉันช็อกสุดๆ
‎ฉันตกตะลึงอย่างมาก
‎ฉันเศร้ามาก
‎เขายังเด็กมากเลย
‎บรรณาธิการของฉันบอกว่า "จับตาดูเรื่องนี้ไว้"
‎และหลังจากนั้นไม่นาน
‎เว็บแลกเปลี่ยนก็หยุดทำงานไปเฉยๆ
‎(ไม่พบ)
‎จากนั้นทางควอดริก้า ‎ก็ลงประกาศบอกว่าไม่มีใครรู้
‎รหัสเข้าถึงสกุลเงินดิจิทัล
‎ตอนนั้นแหละที่ฉันรู้ว่าเจอร์รี่เป็นเพียงคนเดียว
‎ที่รู้รหัสทั้งหมดในการเข้าถึงสกุลเงินดิจิทัล
‎มันกลายเป็นเรื่องครึกโครมนับจากจุดนั้น
‎นี่คือข่าวที่น่าประหลาดใจ
‎เจอรัลด์ คอตเต็นเสียชีวิตไปพร้อมกับรหัสผ่าน
‎และนั่นแปลว่าเงิน 190 ล้านดอลลาร์ ‎ของผู้ใช้บริการได้ถูกกักไว้ข้างใน
‎โดยที่ไม่มีใครเข้าถึงได้
‎ตอนนั้นผมคิดแต่ว่า "ซวยแล้วๆ"
‎ผมรู้สึกเหมือนหัวใจจะวาย
‎ผมรู้สึกว่าความดันในอกพุ่งปรี๊ด
‎เหมือนคนอื่นๆ ผมอยากได้เงินของเราคืน
‎การที่ผมต้องเจออะไรแบบนี้ ‎เหมือนไม่ใช่เรื่องจริงเลย
‎นั่นแหละ มันเป็นไปไม่ได้ เพราะ…
‎ผู้คนตั้งคำถามกับทุกเรื่อง
‎ผู้คนต่างสงสัย
‎โดยเฉพาะเมื่อมันมีเรื่องเงินมาเกี่ยวข้อง
‎โดยเฉพาะเมื่อมีเงินของพวกเขามาเกี่ยวข้อง
‎ปกติเมื่อคุณเปิดบริษัทแลกเปลี่ยนสกุลเงินดิจิทัล
‎คุณต้องมีระบบป้องกันเตรียมไว้ จริงไหม
‎เผื่อคุณตายหรือเกิดอะไรขึ้นกับคุณ
‎จะได้มีคนรู้วิธีเข้าถึงมัน
‎มันไม่สมเหตุสมผลเลย
‎(ลอสแอนเจลิส)
‎ปฏิกิริยาแรกของผมคือ "บ้าบอ"
‎"นี่มันบ้าบอทั้งเพ"
‎ผมเป็นที่ปรึกษาด้านเอไอ
‎ผมออกจากงานประจำ ‎และเริ่มตั้งบริษัทของตัวเอง
‎ผมตั้งใจจะใช้ควอดริก้าหารายได้ ‎จนกว่าบริษัทของผมจะประสบความสำเร็จ
‎ผมเอาเงินเข้าไปในนั้น 70,000 ดอลลาร์
‎แล้วจากนั้น ควอดริก้าก็ไม่ทำตามคำร้องของถอน
‎ตอนนั้นแหละที่ผมได้เห็นแถลง
‎จากเจนนิเฟอร์ โรเบิร์ตสัน ‎ภรรยาและหุ้นส่วนของเจอรัลด์ คอตเต็น
‎"เจอร์รี่เสียชีวิต ‎ด้วยภาวะแทรกซ้อนจากโรคโครห์น
‎ในวันที่เก้า ธันวาคม ปี 2018 ‎ระหว่างเดินทางท่องเที่ยวที่อินเดีย
‎ที่ซึ่งเขาได้ไปเปิดสถานเลี้ยงเด็กกำพร้า ‎เพื่อช่วยเด็กที่ขาดโอกาส"
‎"ด้วยความนับถือ เจนนิเฟอร์ โรเบิร์ตสัน ‎ผู้จัดการมรดกของเจอรัลด์ คอตเต็น"
‎อินเดีย บ้านเด็กกำพร้า ‎ผมแบบว่า "ขอทีเถอะว่ะ"
‎เจอร์รี่ตายวันที่เก้า ธันวาคม
‎แต่พวกเขาประกาศมันวันที่ 14 มกราคม
‎การมาออกแถลงการณ์
‎หนึ่งเดือนหลังจากเขาตาย…
‎มันฟังดูแปลกๆ
‎ไม่ถูกต้อง มันมีกลิ่นตุๆ
‎ไง ทุกคน เป็นไงบ้าง
‎ผมอยากรายงานความคืบหน้า ‎สถานการณ์ของผมหน่อย
‎ใครจะไปคิดว่าซีอีโอจะตายอย่างเป็นปริศนา
‎ด้วยสาเหตุลึกลับที่อินเดีย
‎เขาเป็นคนเดียวที่มีกุญแจเปิดกระเป๋าสตางค์
‎แต่ใครมันจะไปเชื่อล่ะ
‎เรื่องที่เกิดขึ้นมันน่าหดหู่และน่าตกใจมาก
‎ขั้นต่อไปคือ…
‎แน่นอน ผมโกรธ
‎ผมอยากรู้ว่า
‎มันมีกลุ่มที่คุยเรื่องนี้กันอยู่หรือเปล่า
‎ผมหาในเทเลแกรม
‎เพราะผมใช้เทเลแกรม ‎พูดคุยกับกลุ่มคริปโตหลายกลุ่ม
‎(เปิด)
‎ผมพยายามหาควอดริก้า
‎(แอทควอดริก้าอันโคเวอร์ด)
‎มันมีกลุ่มเทเลแกรมควอดริก้าหลักอยู่
‎ควอดริก้าอันโคเวอร์ด ‎ซึ่งในนั้นมีผู้ใช้งานที่ได้รับผลกระทบจำนวนมาก
‎(เข้าร่วมกลุ่ม)
‎(ถง โจวเข้าร่วมกลุ่ม)
‎(มาร์ค: นี่เอาจริงดิ)
‎(เอเจ: ทางที่ดี พวกนั้นควรคืนเงินมาให้ฉัน)
‎(พวกเขาเหมือนโกหกอยู่)
‎(ถง: ใช่ ฉันคิดว่าพวกเขาน่าจะมีวิธีเข้าถึง)
‎(มาร์ค: เรื่องนี้มันโคตรเซ็งเป็ดเลย 555)
‎คนจำนวนมากต้องการคำตอบ
‎เกิดอะไรขึ้นกับเงินของเรา
‎เกิดอะไรขึ้นกับเจอร์รี่ คอตเต็น
‎ไม่มีใครที่คิดจะช่วยเรา เราต้องพึ่งตัวเอง
‎มันโกลาหล ในนั้นมีคนเพียบ
‎บางคนเหมือนผม เขามาหาเงินของพวกเขา
‎บางคนก็แค่มาเกรียน
‎(คิวซีเอ็กซ์-อินท์เข้าร่วมกลุ่ม)
‎แต่แล้วก็มีคนคนหนึ่งชื่อว่าคิวซีเอ็กซ์-อินท์
‎(คิวซีเอ็กซ์-อินท์: สถานการณ์โคตรเฮงซวย)
‎เขาทำให้ในกลุ่มเกิดมีใจอยากสืบเรื่องนี้
‎(อาลี: ขอต้อนรับสู่กลุ่มนะเพื่อน)
‎เขาเป็นเหมือนปราชญ์เฒ่าบนเนินเขาที่เราไปหา
‎ผมไม่แน่ใจว่าจะเปิดเผยข้อมูลที่เขาสืบมาได้ไหม
‎เพราะผมกังวลอยู่ตลอดเลย
‎ว่าเขาอาจจะด่าผมที่ผมพูดมากเกินไป
‎หนึ่งในสิ่งที่คุณต้องทำอยู่เสมอๆ
‎เมื่อเข้าสู่โลกคริปโต ‎คือการจัดการ "ออปเซค" ที่ดี
‎"การรักษาความปลอดภัยในการปฏิบัติการ"
‎คริปโตไม่มีการควบคุม
‎คุณต้องระวังอย่างมากเมื่อจัดการกับเงินก้อนโต
‎มีคนบางคนที่ถูกเล่นงานจากนั้นก็โดนทรมาน
‎เพื่อให้มอบกุญแจหรืออะไรอย่างนั้น
‎และนั่นเป็นหนึ่งในเหตุผลที่ว่าทำไม
‎ผมถึงไม่ยอมเปิดเผยตัวตน
‎ผมซื้อขายแลกเปลี่ยนในควอดริก้า
‎ทีละนิดๆ หน่อยๆ ในปี 2018
‎แต่แย่หน่อย พอเวลาผ่านไป ‎ยอดสะสมมันไปถึงจุดที่
‎ผมมีเงินทุนอยู่ในระบบแลกเปลี่ยน
‎มากกว่าที่ผมจะรู้สึกสบายใจ
‎และในท้ายที่สุด ตอนที่ควอดริก้าล่ม ‎ผมมีเงินในนั้นก้อนโต
‎รวมแล้วก็มากกว่าหกหลัก
‎ผมคิดว่าเพราะผมเกี่ยวข้อง ‎กับเรื่องนี้เป็นการส่วนตัว
‎ผมจึงถูกกระตุ้นให้หาว่ามันเกิดอะไรขึ้นกันแน่
‎(เบนัวต์: เรื่องนี้มีกลิ่นตุๆ ตั้งแต่ต้นจนจบ)
‎(นอร์ธสตาร์: ใช่เลย)
‎(ฉันคิดว่าเรามีสิทธิ์เต็มที่ที่จะสงสัย)
‎คนให้ความสนใจกันอย่างล้นหลามเกี่ยวกับ
‎เหตุการตายของเจอร์รี่ที่อินเดีย
‎เราเริ่มสืบหาความจริงที่อาจจะเป็นไปได้
‎(อาลี: แล้วถ้าเขาไม่ตายล่ะ)
‎(ไม่ตาย)
‎ทุกอย่างถูกตรวจสอบ ทุกอย่างถูกพิจารณา
‎เราเข้าไปดูบัญชีอินสตาแกรมของเขา
‎ดูบัญชีอินสตาแกรมของเจนนิเฟอร์ ภรรยาเขา
‎ดูรูปถ่ายตอนที่พวกเขาเดินทาง
‎ดูแม้กระทั่งข้อมูลเล็กๆ น้อยๆ
‎(รี้ด 89: โรคโครห์นเหรอ)
‎(โบนส์: มีใครบ้างที่ตายเพราะโรคโครห์น)
‎ดังนั้นเราเลยเริ่มด้วยการตรวจสอบโรคโครห์น
‎มันเป็นโรคที่สามารถทำให้คนตายได้จริงไหม
‎ผมเริ่มหาข้อมูลในกูเกิล
‎จากข้อมูลที่รวบรวมมา ‎มันเป็นโรคช่องท้องรูปแบบหนึ่ง
‎คุณจะท้องเสีย
‎อาหารบางชนิด ‎จะทำให้เกิดอาการได้มากกว่าชนิดอื่นๆ
‎(เราตายจากโรคโครห์นได้ไหม)
‎โรคโครห์นไม่ทำให้ใครตาย ‎โดยเฉพาะคนที่ยังหนุ่ม
‎(นอร์ม: ยอมรับเถอะ ‎ตายเพราะโครห์นมันยาก)
‎(แมรี่: อัตราการตายมีแค่สามเปอร์เซ็นต์)
‎(ใบมรณบัตร)
‎จากนั้นใบมรณบัตรก็เริ่มแพร่ออกไป
‎แรกเริ่ม ข้อมูลนี้มาจากนักข่าว
‎และมันสะกดนามสกุลของเขาผิด
‎คอตแทนแทนที่จะเป็นคอตเต็น
‎(เคนเน็ธ: พวก นี่มันบ้าไปแล้ว)
‎(กลิ่นมันตุๆ ชะมัดเลย ‎แล้วนั่นเอกสารราชการด้วยนะ)
‎เรื่องน่าสนใจก็คือมันมีตลาด
‎ที่ขายใบมรณบัตรปลอมอยู่
‎เรื่องแบบนั้นมีอยู่จริง
‎(เอเจ: คริปโตมูลค่าหลายล้าน ‎ซื้ออะไรได้เยอะนะ)
‎จากนั้นผมได้คุยกับคนที่รู้จักเจอร์รี่เป็นการส่วนตัว
‎เขาแบ่งปันข้อมูลให้ผมรู้
‎เขาส่งภาพหน้าจอบัญชีสไกป์ของเจอร์รี่มา
‎และบอกว่ากล้องสไกป์ของเจอร์รี่ถูกเปิด ‎หลังจากที่เขาตายไปแล้ว
‎(เจอรัลด์ ‎เห็นเมื่อหลายวันก่อน)
‎อะไรวะเนี่ย
‎ผมรู้สึกว่ามันมีพิรุธมากเลย
‎สำหรับผม มันดูเหมือนกับ
‎เจอร์รี่ยังมีชีวิตอยู่
‎(ไบรอัน: ฉันไม่มั่นใจว่าเจอร์รี่ตายแล้ว)
‎(กลโกงเชิดเงินหนี)
‎ตัวผมเอง ก็เหมือนคนอื่นๆ
‎ผมคิดทันทีว่านี่อาจเป็นกลโกงเชิดเงินหนี
‎และเขายังไม่ตาย
‎เขาน่าจะปลอมการตายของตัวเอง
‎และเชิดเอาเหรียญคริปโตหนีไป
‎และตอนนี้ก็ไปซ่อนอยู่ที่เกาะไหนสักแห่ง
‎(เอเจ: เราถูกเจอรัลด์ คอตเต็นปล้นแล้ว)
‎ผมไม่เชื่อว่าเขาตาย
‎คุณคิดว่าไง คิดว่าเขาตายไหม
‎สัมผัสแมงมุมของผมบอกว่าไม่ ไม่แน่ๆ
‎หมอนี่ยังไม่ตาย
‎เขาปลอมการตาย
‎(เอเจ: เราทำอะไรกับข้อมูลนี้ได้บ้าง)
‎(อาลี: ข้อมูลอะไร มันเป็นแค่สมมติฐาน)
‎(เอเจเปลี่ยนชื่อกลุ่มเป็น ‎แผนสมคบคิดควอดริก้า)
‎ฉันเริ่มทำข่าวเรื่องนี้
‎กับนักข่าวของโกลบ แอนด์ เมลอีกคน ‎โจ คัสตาลโด
‎ถ้ามีใครบางคนปลอมการตายตัวเอง
‎มันจะเป็นข่าวที่น่าทึ่งมาก
‎และมันก็เคยมีตัวอย่างมาก่อน
‎ทีนี้มาต่อที่คดีสุดแปลก ‎ของนักต้มตุ๋นเฮดจ์ฟันด์ แซมวล อิสราเอล
‎สัปดาห์ที่แล้วดูเหมือนว่าเขาเลือกฆ่าตัวตาย
‎แทนที่จะยอมติดคุกเป็นเวลานาน
‎แต่คืนนี้ เจ้าหน้าที่รัฐเชื่อว่า ‎เขาจัดฉากทุกอย่าง
‎ผู้จัดการกองทุนเฮดจ์ฟันด์ชาวสหรัฐฯคนนี้ ‎เขาทิ้งรถเอาไว้ที่สะพาน
‎และเหมือนเขาจะเขียนฝุ่นที่ฝากระโปรงว่า ‎"ฆ่าตัวตายไม่เจ็บปวด"
‎เพื่อให้ดูเหมือนว่าเขาโดด
‎แต่สิ่งที่เกิดขึ้น เขามอบตัวในอีกเดือนต่อมา
‎ตอนที่เกิดเรื่องกับเจอร์รี่ ผมคิดถึงข่าวนั้น
‎มันเคยเกิดมาก่อน มันอาจจะเกิดขึ้นได้อีก
‎มันเหมือนฉากหนึ่งในบทหนัง
‎แต่เราก็ต้องถามตัวเองอยู่ดี
‎"เจอร์รี่สามารถพอ ‎ที่จะใช้กลกโกงเชิดเงินหนีหรือเปล่า"
‎เวลาเราคิดถึงพวกอาชญากรจอมวางแผน
‎ที่ไม่ซื่อสัตย์ เป็นจอมคำนวณ เจ้าเล่ห์…
‎เราคงไม่คิดถึงหนุ่มที่ออกจะกี๊กวัย 24
‎ลิซาร์ดอนขอใช้ท่าเบิร์สติ้ง อินเฟอร์โน่
‎คนที่เผาการ์ดโปเกมอน
‎เอาเลย
‎และละลายเงินในไมโครเวฟ
‎เราจะใส่มันไว้หนึ่งนาที
‎ดูเหมือนมันกำลังละลาย
‎ถ้าดูองค์ประกอบเหล่านี้
‎หมอนี่ไม่เหมือนอาชญากรจอมวางแผนเลย
‎เขาคงต้องให้คนช่วย
‎สามีภรรยามักจะบอกเกือบทุกเรื่องให้กันและกันรู้
‎ผมพูดเรื่องเจนได้หรือยัง
‎ภรรยาเขา เจนนิเฟอร์ โรเบิร์ตสัน ‎เป็นเพียงคนเดียวที่อยู่กับเขา
‎ในตอนที่เขาตาย
‎การเป็นคนที่เหมือนจะคุม ‎ระบบการแลกเปลี่ยนในเวลานั้น…
‎เป็นธรรมดา กลุ่มเราเริ่มตรวจสอบเธอ
‎เธอเป็นใคร เธอมีตัวตนจริงหรือไม่
‎คนที่รู้จักเขาไม่รู้เรื่องเจนนิเฟอร์ด้วยซ้ำ
‎ไม่รู้ว่าทั้งคู่คบกัน
‎ผมคิดว่ามันแปลกหน่อยๆ
‎ผมไม่รู้ว่าเขามีภรรยา ‎ไม่รู้ว่าพวกเขาคบกันนานไหม
‎ผมไม่แน่ใจว่าเขาเริ่มคบกับเธอ ‎ตั้งแต่สมัยที่อยู่แวนคูเวอร์
‎หรือว่าเจอเธอหลังจากเกิดเรื่อง
‎(โนวาสโกเชีย)
‎โอเค ฉันควรนั่งตรงไหน
‎ไม่ได้ วางไว้ตรงนี้ไม่ได้
‎ถ้ามีคนบอกคุณว่า ‎"เจอร์รี่เป็นอาชญากรจอมวางแผน"
‎"เขาเป็นคนแบบนั้น" คุณจะบอกพวกเขาว่ายังไง
‎ฉันคงบอกว่าไปตายซะ
‎ไปให้พ้น อย่ามายุ่งกับฉัน
‎ฉันไม่สามารถ ไม่สามารถ…
‎มันทำให้ฉันโกรธ
‎ฉันแค่อยากจะสนับสนุนน้องสาวของฉัน
‎เพราะพวกเราไม่ได้พูดอะไรเลย ‎ทนายเธอบอกให้เราอย่าพูด
‎เจนนี่ไม่มีใครเลย ‎และฉันมีอะไรอยากจะพูดมากมายหลายอย่าง
‎เธอสวย เธอตลก
‎เธอมีความสุขอยู่เสมอ
‎เธอเคยเป็นแบบนั้น
‎ครั้งสุดท้ายที่ฉันเจอเจอร์รี่ เขาสงบ นิ่ง ใจเย็น
‎คงต้องบอกว่าฉันเป็นคนอ่านอารมณ์คนเก่ง
‎เขารักเจนนี่
‎เขาไม่คิดจะเป็นหนุ่มชายหาด ‎ที่ปลอมการตายตัวเองหรอก
‎มันไม่สมเหตุสมผล
‎เธอรู้จักเจอร์รี่บนทินเดอร์
‎และเขาก็เป็นคนแรกๆ ที่เธอปัดขวาให้
‎นั่นคือตอนก่อนคริสต์มาสปี 2014
‎ทีแรก เขาไม่ได้ตรงสเปกเธอ
‎เขาเป็นพวกเก็บตัว ‎ขณะที่เราเป็นพวกชอบเอะอะมะเทิ่ง
‎(สแปลชเมาน์เทน)
‎แต่ครอบครัวของเรารักเจอร์รี่จริงๆ
‎พอเขาเริ่มคุ้นเคยกับเรา เขาตลก ‎เขาเล่นมุก เขามีชีวิตชีวา
‎เธอมีความสุขมากๆ เลย
‎เขาเหมือนจะเป็นคนโรแมนติกและช่างใส่ใจ
‎เขาเป็นเจ้าชายทรงเสน่ห์ตัวจริงเลยล่ะ
‎พวกเขาเกิดมาคู่กัน
‎พวกเขาเป็นคู่แท้
‎ทุกอย่างลงตัวไปหมดสำหรับพวกเขา
‎แค่ดูสายตาที่เขามองเธอในทุกๆ ครั้ง
‎เขารักเธอ ฉันสัมผัสได้
‎และอย่างหนึ่งที่เขาบอกกับเธอก็คือ
‎เธอสอนให้เขารู้จักความรัก
‎เขาไม่เคยคิดมาก่อนว่าความรู้สึกนั้นมันเป็นไปได้
‎ฉันไม่รู้จักเรดดิต
‎(เรดดิต เจาะลึกในทุกเรื่อง)
‎เจนนี่เป็นคนพูดถึงมันให้ฉันฟัง
‎เพราะ ใช่ล่ะ มันทำให้เธอเสียใจ
‎เจนนี่คงอ่านทุกอย่าง
‎เพราะตอนที่เธอเศร้า ‎เธอคงจะพยายามยึดเหนี่ยวเจอร์รี่เอาไว้
‎เธออ่านทุกอย่างที่เกี่ยวกับตัวเขา
‎ตอนแรกมันเต็มไปด้วยสิ่งดีๆ
‎แต่จากนั้นมันก็เริ่มมืดหม่นขึ้น
‎มืดหม่นขึ้นเรื่อยๆ
‎มีโพสต์หนึ่งในเรดดิตที่ทุกคนให้ความสนใจ
‎ผู้โพสต์อ้างว่าเป็นผู้รับเหมา ‎โดยใช้ชื่อว่าคิวซีเอ็กซ์คอนแทรคเตอร์
‎เขาตั้งกระทู้ในเรดดิตให้เราถาม
‎มันเป็นกระทู้ให้เราถามคำถามได้ทุกอย่าง
‎นี่เป็นครั้งแรกที่เราเจอคนในของควอดริก้า
‎เขามาปล่อยข้อมูลโดยไม่ระบุตัวตน
‎(คิวซีเอ็กซ์คอนแทรคเตอร์: ฉันถูกสั่งให้เงียบ)
‎(แต่ความจริงและความซื่อสัตย์)
‎(มันสำคัญกว่าทรัพย์สินของพวกคนรวย)
‎อย่างหนึ่งที่เขาบอกก็คือเขาได้ไปที่งานศพมาด้วย
‎(ด้วยความระลึกถึงอย่างยิ่ง เจอรัลด์ คอตเต็น)
‎ผมเริ่มถามคำถามเรื่องงานศพ
‎ถามว่ามีการเปิดโลงไหม
‎(คิวซีเอ็กซ์คอนแทรคเตอร์: โลงถูกปิดสนิท)
‎อีกแล้ว เราไม่แน่ใจว่า ‎ในนั้นมันมีศพจริงหรือเปล่า
‎ไม่ค่ะ ฉันไม่ได้เห็นศพ
‎- เจนได้เห็นศพไหม ‎- เห็น
‎(โลนลี่กวาว่า: ‎แล้วเจนนิเฟอร์ดูมีอาการยังไงที่งานศพ)
‎ผู้รับเหมาบอกว่า เธอ "แกล้งเศร้า"
‎(คิวซีเอ็กซ์คอนแทรคเตอร์: ‎จำได้ว่าในคำสดุดี)
‎(เธอพูดถึงอาหารมากกว่าเจอร์รี่ซะอีก)
‎สำหรับแม่หม้ายที่เพิ่งเสียสามี ‎พฤติกรรมเธอมันแปลกมาก
‎(คิวซีเอ็กซ์คอนแทรคเตอร์: ‎เธอจัดปาร์ตี้กับเพื่อนๆ ในห้อง)
‎(ดื่มแล้วก็เต้นหลังจากนั้น)
‎ตอนนั้นเธอไม่น่าจะมีเรื่องให้มีความสุขเท่าไร
‎แต่เธอเต้นในงานศพสามี
‎มันแปลก มันดูไม่ชอบมาพากล
‎มันดูไม่เหมือนกับเขาตายไปแล้วจริงๆ
‎ผมติดต่อคิวซีเอ็กซ์คอนแทรคเตอร์ในเทเลแกรม
‎จากนั้นผมก็ยืนยันได้ว่า ‎เขาเป็นพนักงานของควอดริก้าจริง
‎เขาบอกว่าผมว่าเจนนิเฟอร์กับพ่อแม่ของเจอร์รี่
‎มีปากเสียงกันด้วย
‎พวกเขาทำให้เราลำบากมาก
‎เราเป็นชาวอีสต์โคสต์ ‎เราสืบทอดมรดกชาวเซลติกมา
‎เราจัดงานศพแบบไอริช
‎เต็มไปด้วยอาหาร เต็มไปด้วยแอลกอฮอล์
‎และแย่หน่อยที่พ่อแม่ของเจอร์รี่ไม่ชอบ
‎เรื่องลงเอยที่พวกเขา ‎ถูกไล่ออกจากบ้านหลังจบงานศพ
‎ซึ่งผมเชื่อว่าทีแรก พ่อแม่ของเจอร์รี่กะจะค้างคืน
‎มันต้องมีเรื่องใหญ่เกิดขึ้น
‎ซึ่งทำให้เธอไล่พวกเขาออกไป
‎และเธอไม่ต้องการพวกเขาอีก
‎(นาแพ็ก: เรื่องนี้มันพิลึกขึ้นทุกวัน)
‎(เอเดรียน: ฉันคิดว่าเจนโกหก)
‎(ถง: เจนควรถูกสอบสวน)
‎มีการคาดเดาต่างๆ นานา ‎ว่าเธอมีส่วนรู้เห็นด้วยหรือไม่
‎เราตั้งใจจะลองสืบดูว่า ‎เธอมีความเกี่ยวข้องกับควอดริก้าบ้างหรือไม่
‎เรื่องที่ว่าเจอร์รี่เป็นเพียงคนเดียว
‎ที่รู้รหัสเข้าถึงกองทุนคริปโต ‎ของควอดริก้าก็มาจากเจน
‎หลังการเสียชีวิตของเจอร์รี่
‎เธอรื้อค้นห้องชุดของพวกเธอ ‎เพื่อหารหัสเข้าแล็ปท็อปของเขา
‎แต่เธอหามันไม่เจอเลย
‎หลังเจอร์รี่เสียชีวิต
‎ควอดริก้ายื่นเรื่องขอให้มีการคุ้มครองเจ้าหนี้
‎ศาลจะออกคำสั่งคุ้มครองเจ้าหนี้ให้แก่บริษัท
‎ที่เจอปัญหาทางการเงิน
‎ในเอกสารที่ยื่นต่อศาล ‎มีหนังสือรับรองของเจนนิเฟอร์ โรเบิร์ตสันด้วย
‎ที่เจนนิเฟอร์บอกก็คือเธอไม่รู้อะไรเลย
‎เกี่ยวกับการบริหารงานของบริษัท
‎และเจอร์รี่เป็นคนบริหารงานบริษัทเองทั้งหมด
‎ผมไม่ค่อยอยากเชื่อ
‎พวกเขาเดินทางด้วยกันตั้งเยอะ
‎แต่เขาไม่เคยบอกเธอเลยเหรอ ‎ว่าควอดริก้าทำงานยังไง
‎ผมว่ามันฟังดูไม่สมเหตุสมผล
‎จากนั้นเราก็พบผู้ใช้งานควอดริก้า ‎ที่ได้รับเงินโอนเข้าบัญชี
‎ผ่านทางบริษัทจัดการทรัพย์สิน
‎ที่เธอเปิดไว้
‎(จาก: "บ.ที่ปรึกษาโรเบิร์ตสัน โนวา")
‎เรื่องนี้ขัดแย้งกับคำให้การของเจนนิเฟอร์
‎ในหนังสือรับรองของเธอที่บอกว่า ‎เธอไม่เกี่ยวข้องกับควอดริก้าซีเอ็กซ์เลย
‎ถ้าเรื่องนั้นเธอโกหก เรื่องอื่นเธอก็อาจจะโกหก
‎ผมเห็นข่าวนั้นและผมก็สงสัย ‎"นี่มันเกิดอะไรขึ้นเนี่ย"
‎ผมถามทนายความของเธอ เขาไม่ตอบอะไร
‎เราไม่เคยได้รับคำตอบอย่างเป็นทางการ ‎สำหรับคำถามนั้น
‎ฉันแน่ใจ ทนายความบอกว่า
‎"เราไม่จำเป็นต้องตอบอะไรเรื่องนั้น"
‎ฉันไม่รู้
‎มีบางคำถามถูกเว้นว่างไว้ใช่ไหม
‎ใช่ แต่จงใจหรือเปล่า ฉันไม่รู้
‎พวกเขาอาจมองข้ามมันไป ‎แต่น้องสาวฉันไม่ใช่คนโกหก
‎ผมเริ่มเชื่อว่าเจนนิเฟอร์ โรเบิร์ตสัน ‎มีส่วนร่วมในเรื่องนี้
‎พวกเขากำลังเล่นเกมระยะยาวหรือเปล่า
‎เธอรับบทบาทภรรยาซื่อบื้อ
‎เธอรู้ว่าเรื่องนี้จะเป็นประเด็นร้อนไปสักสามปี
‎แต่จากนั้น ถึงจุดหนึ่งข่าวมันจะซา
‎แล้วเธอก็จะไปหาเขา ‎ที่เกาะไหนสักแห่งในแคริบเบียน
‎เราเจอหลักฐานแวดล้อมมากมาย
‎ว่านี่อาจเป็นกลโกงเชิดเงินหนี
‎ปัญหาก็คือเรายังไม่มีวิธี
‎หาหลักฐานพิสูจน์ที่แน่นหนา
‎(ถง: ทำไมฉันถึงรู้สึกเหมือน ‎กำลังอยู่ในตอนหนึ่งของซีเอสไอเลย)
‎(มันดูทะแม่งๆ มากขึ้นทุกวัน)
‎(เอเจ: งั้นก็สนุกกับมันให้เต็มที่ ‎เพราะนี่เป็นตอนที่ใช้งบสร้างสูงมาก)
‎(อาลี: 555)
‎(ฉันอยากตามรอยเงิน)
‎(มาลิบู)
‎ข่าวออกมาครั้งแรกในเดือนกุมภาพันธ์ปี 2019
‎และฉันก็แบบว่า "โทษที ว่าไงนะ"
‎ผู้ก่อตั้งตายและเขาเป็นคนเดียว ‎ที่ถือกุญแจเข้าถึงเงินเนี่ยนะ
‎อะไรกัน
‎ฉันตั้งคำถามกับทุกอย่างในเรื่องนี้ทันที
‎ฉันสงสัยว่ามันอาจจะมีการโยกย้ายเงิน
‎ซึ่งจะทำให้ประเด็นทั้งหมดดูมีพิรุธขึ้นมา
‎พวกเขาอ้างว่าเขาตาย ‎และเขาเป็นคนเดียวที่ถือกุญแจ
‎แต่ถ้าเงินถูกโยกหลังเขาตาย ‎เรื่องนั้นก็อาจจะเป็นเรื่องโกหก
‎หัวใจของบิตคอยน์ก็คือ ‎ทุกคนสามารถตรวจสอบทุกอย่างได้
‎บิตคอยน์ได้รับการสนับสนุน ‎โดยเทคโนโลยีพื้นฐานที่เรียกว่าบล็อกเชน
‎(กำลังโหลด)
‎มันมีเว็บไซต์ที่แปลงข้อมูลบล็อกเชนเป็นภาพอยู่
‎แต่ถ้าจะมองให้มันง่ายที่สุด ‎มันก็คือบัญชีแยกประเภทดิจิทัล
‎แบบแผ่นตารางทำการ
‎คอมพิวเตอร์ทุกเครื่อง ‎สามารถเข้าดูการทำธุรกรรม
‎เพื่อยืนยันว่ามีการทำธุรกรรมจริง
‎และยืนยันประวัติการทำธุรกรรมทั้งหมดได้
‎ไม่ว่าเงินจะไปที่ไหน คุณสามารถตามมันไปได้
‎สิ่งที่เว็บแลกเปลี่ยนทำ ‎คือใส่เงินห้าถึงสิบเปอร์เซ็นต์ของทั้งหมด
‎เอาไว้ในกระเป๋าเงินร้อน ‎ที่เหลือจะอยู่ในกระเป๋าเงินเย็น
‎กระเป๋าเงินเย็นคือกระเป๋าสตางค์แบบออฟไลน์
‎กระเป๋าเงินร้อนก็เหมือนสมุดเช็คหรือบัตรเดบิต
‎ส่วนกระเป๋าเงินเย็นก็คือห้องเก็บสมบัติ
‎ฉันรู้ที่ตั้งกระเป๋าเงินเย็นของควอดริก้า ‎สองสามแห่งในบล็อกเชน
‎ฉันเลยเริ่มจากตรงนั้น
‎(ดาวน์โหลดข้อมูล (ธุรกรรม))
‎ฉันใช้เวลาสองสัปดาห์แยกวิเคราะห์ ‎การทำธุรกรรมจำนวนมาก
‎ฉันคาดว่าจะเจอเงินคงเหลือ ‎สัก 100 ล้านหรือประมาณนั้น
‎หรือไม่ก็เจอ ‎การโอนเงิน 10 ล้าน 100 ล้านโดยเร็ว
‎เงินก้อนโตๆ
‎แต่ในที่อยู่ของควอดริก้า ฉันไม่เจอเงินก้อนนี้เลย
‎ถ้าคุณไม่เห็นเงินถูกโยกออกไปไหน
‎คำถามก็คือ "แล้วเงินหายไปไหน"
‎เงินมัน…
‎ฉันไม่รู้
‎(ฉันไม่พบอะไรที่บ่งชี้ว่า ‎ควอดริก้ามีกระเป๋าเงินเย็น/สำรอง)
‎พอฉันแน่ใจว่าในกระเป๋าเงินเย็นไม่เหลือเงินอยู่
‎ฉันก็เชื่อไม่ลงว่าเขาตาย
‎(มาร์ค: เอ่อ ทุกคน)
‎(รี้ด 89: ฉิบหาย)
‎(มาร์ค: อะไร วะ เนี่ย)
‎(ชาร์ลี: แม่งเอ๊ย)
‎(เอเจ: อ่านมาแล้วเหมือนกัน)
‎(กะไว้แล้ว มันต้องเป็นแบบนี้สักวัน)
‎(ชาร์ลี: ตอนนี้ฉันโคตรโกรธเลย)
‎(ไม่พบเงินสกุลดิจิทัลใน 'กระเป๋าเงินเย็น')
‎การที่เราได้รู้ว่าการตามหา
‎กุญแจกระเป๋าเงินเย็น
‎เป็นความพยายามที่เลื่อนลอยทำให้เราปวดใจ
‎(เงิน 150 ล้านดอลลาร์ 'หาย' ไปไหน)
‎เรากลัวว่าเจนนี่อาจเกี่ยวข้องในเรื่องนี้
‎เพราะจำนวนเงิน
‎ฉันกับน้องชายเริ่มกังวลว่าเธออาจต้องติดคุก
‎นึกออกไหม คือเราไม่ใช่คนที่ควรติดคุก
‎เราไม่ใช่อาชญากร เราอาจจะรู้จักใครบางคน
‎ที่อาจจะรู้จักใครบางคนที่ทำเรื่องไม่ดี
‎แต่มันเป็นความกังวล
‎เรากลัวแทนเธอ
‎มันชักจะดูเหมือนการฉ้อโกงไม่ก็การยักยอกเงิน
‎(ถง: เงินมันหายไปเฉยๆ ไม่ได้)
‎(มาร์ค: หาเจอรัลด์)
‎(ถ้ามันยังไม่ตาย มันจะได้กลัวจนขี้แตกตายแน่)
‎(เอเจ: คิดว่ามีโอกาส ‎จับตัวคอตเต็นได้มากเท่าไร)
‎แต่โอกาสที่จะได้ตัวเจอร์รี่
‎ไอ้หนุ่มผิวขาวออกเหลืองสูงห้าฟุตมันน้อยมาก
‎เรารู้ว่าเขาเจ้าเล่ห์ เรารู้เรื่องนั้น
‎วิดีโอนี้ยืนยันว่าวอลนัตสามารถติดไฟได้
‎ผมเชื่อว่าเขาเก่งเรื่องการซ่อนตัวอยู่เงียบๆ
‎ผมคิดว่านี่คือสิ่งที่เจอร์รี่ถนัด
‎เขาอาจเป็นพลเมืองสัก 20 ประเทศ ‎มี 20 โฉมหน้า 20 ชื่อ
‎แล้วมันก็มีข่าวลือออกมาในโลกออนไลน์
‎ว่าเงินถูกย้ายไปเบอร์มิวดาแล้ว
‎รวมถึงเรื่องที่มีแพทย์ศัลยกรรมผ่าตัดให้เจอร์รี่
‎เพื่อเปลี่ยนใบหน้าเขา เขาจะได้ใช้ชีวิตต่อได้
‎แบบที่ไม่มีใครรู้จัก
‎ผมโทรหาอาร์ซีเอ็มพี ‎อธิบายง่ายๆ ก็คือเอฟบีไอของแคนาดา
‎ผมบอกว่า "ฟังนะ ผมคิดว่าชายคนนี้ยังไม่ตาย
‎เขาไปจากประเทศ ‎พร้อมกับเงินหลักล้านดอลลาร์ของเรา
‎ผมอยากให้พวกคุณสืบสวนเรื่องนี้"
‎และเธอก็ตอบว่า ‎"ถ้าเขาไปแล้วก็คือไปแล้ว ไม่เป็นไร"
‎"เราค่อยหาทางตามจับทีหลังได้"
‎ดูลวกๆ เนอะ เกือบจะเหมือนดูถูกกันเลย
‎(เอเจ: ฉันเริ่มรู้สึกว่าประเทศเรา ‎มันไร้ประโยชน์ฉิบหายเลย)
‎(และดูเหมือนทางตำรวจก็ไม่สืบสวนอะไรด้วย)
‎(เจย์: ทุกคน ฉันคิดว่าโอเอสซี ‎เริ่มเข้ามาทำคดีนี้แล้ว)
‎(กรรมการกำกับหลักทรัพย์ออนแทรีโอ)
‎โอเค
‎กรรมการกำกับหลักทรัพย์ออนแทรีโอหรือโอเอสซี
‎มีหน้าที่กำกับดูแลตลาดหลักทรัพย์
‎ในจังหวัดออนแทรีโอของแคนาดา
‎เราได้รับคำสั่งให้สืบหาว่าเงินไปไหน
‎ดังนั้นแผนกบังคับคดีของโอเอสซีจึงตัดสินใจ
‎เปิดการสืบสวน
‎ในช่วงสองปีแรกที่เปิดทำการ
‎ควอดริก้ามีเจ้าหน้าที่บัญชี มีทนายความ
‎ดังนั้นในช่วงเวลานั้นมันจึงมีข้อมูลบันทึก
‎ทว่าหลังจากปี 2016 บันทึกกลับหายไป
‎มันคือสิ่งที่เราควรได้เห็นเป็นปกติในธุรกิจ
‎ถ้าเราเข้าถึงประวัติไม่ได้ ‎งานของเราก็จะยุ่งยากขึ้น
‎แต่ในฐานะนักบัญชีนิติวิทยา ‎ผมอยากให้งานของตัวเองมันยุ่งยากอยู่แล้ว
‎เราเจอบางอย่างที่ชวนให้เรากังวลอย่างมาก
‎ตลอดช่วงเวลาทำการของควอดริก้า
‎ทรัพย์สินคริปโตจำนวนมหาศาลได้ถูกส่งไปยัง
‎บริษัทแลกเปลี่ยนคริปโตอื่นๆ ‎ที่ตั้งอยู่ในต่างประเทศ
‎นี่มันเกิดบ้าอะไรกันขึ้น
‎มันไม่ปกติเลยสักนิด
‎ทำไมบริษัทแลกเปลี่ยน ‎ถึงส่งสินทรัพย์ไปให้บริษัทอื่นโดยตรง
‎ปกติคำตอบมันไม่ดีนักหรอก
‎พวกเขาต้องพยายามปิดบังอะไรบางอย่าง
‎มันอาจเป็นการฟอกเงิน
‎ในโลกของการฟอกเงิน
‎มันอาจจะมีคนไม่ดีเข้ามาเกี่ยวข้อง
‎องค์กรอาชญากรรม ‎แก๊งมาเฟียรัสเซีย ทุกอย่างที่คุณจะคิดได้
‎ดังนั้น
‎เจอร์รี่เข้าไปพัวพัน ‎กับอะไรที่มันร้ายแรงหรือเปล่า
‎ถ้าคุณฟอกเงินให้แก๊งมาเฟีย ‎ที่คุณต้องกลัวคือแก๊งมาเฟีย
‎ไม่ใช่ตำรวจ
‎ถ้าเราอยากหาคำตอบว่าเงินไปไหน
‎เราก็ต้องขุดคุ้ยให้ลึก
‎และต้องตรวจสอบบริษัทในทุกแง่มุม
‎แน่นอน เรื่องที่คนรู้กันโดยทั่วไป ‎คือเจอร์รี่เป็นผู้ก่อตั้งควอดริก้า
‎เป็นซีอีโอ และเขาเป็นคนคุมมัน
‎แต่เรื่องน่าสนใจที่ผมเจอก็คือ ‎ชื่อโดเมนดั้งเดิมของควอดริก้าซีเอ็กซ์…
‎เจอร์รี่ไม่ได้เป็นคนจด
‎ไม่ คนอื่นเป็นคนจด
‎คนคนนี้ชื่อไมเคิล แพทริน
‎เขาเป็นบุคคลสำคัญในการก่อตั้งควอดริก้า
‎ดังนั้นผมเลยเริ่มขุดคุ้ยและตรวจสอบเขาให้ลึกขึ้น
‎ขณะเดียวกัน เจ้าหน้าที่ตำรวจทั้งในแคนาดา
‎ซึ่งเป็นที่ตั้งของควอดริก้าซีเอ็กซ์ ‎และในสหรัฐอเมริกา
‎กำลังสืบสวนความเป็นไปได้ที่จะมีการกระทำผิด…
‎ถ้าจะให้พูดถึงเขา คุณสบายใจไหม แอนดรูว์
‎คุณอยากรู้อะไรล่ะ
‎ตอนที่เราเจอไมค์กับเจอร์รี่เป็นครั้งแรก
‎ไมค์แนะนำตัวเองว่า ‎เขาเป็นผู้ก่อตั้งควอดริก้าซีเอ็กซ์
‎ส่วนเจอร์รี่เป็นแค่ตัวแถม
‎แขกของเราคืนนี้คือไมเคิล แพทรินจากควอดริก้า
‎เล่าเรื่องตัวเองให้เราฟังหน่อยสิ
‎ได้ครับ ผมทำงานกับเงินตราดิจิทัล ‎มาตั้งแต่ช่วงปี 2003
‎ผมบริหารบริษัทแลกเปลี่ยนหลายแห่ง ‎แพลตฟอร์มที่เกิดขึ้น คาสิโน
‎และบริการให้คำปรึกษา
‎ในด้านพัฒนาการและการเติบโตให้แก่บริษัทอื่นๆ
‎ตลอดมา ไมค์ดูเหมือนเป็นคนคุม
‎ไมค์กล้ามเป็นมัดๆ เขาเป็นนักมวยสมัครเล่น
‎ผมเจอเจอร์รี่ครั้งแรกในรถหรูของไมค์
‎และไมค์เป็นคนพูดอยู่ฝ่ายเดียว
‎ต่อให้มุกไมค์ไม่ตลก เจอร์รี่ก็จะหัวเราะ
‎นั่นแหละประเด็น
‎ผมมองเห็นทันทีว่าในความสัมพันธ์ของพวกเขา
‎อำนาจของพวกเขามีไม่เท่ากัน
‎มันมีข่าวลือมากมายเกี่ยวกับไมค์
‎ผมคิดว่าเจอร์รี่ เขาน่าจะกลัวไมค์
‎เป็นผมคงกลัว
‎คนที่รู้จักแพทรินไม่ค่อยเต็มใจจะพูดถึงเขานัก
‎พวกเขากลัวชายคนนั้น
‎(เมื่อคุณค้นหาชื่อตัวเอง)
‎ในอินเทอร์เน็ตเต็มไปด้วยโพสต์เหล่านี้ ‎โดยเฉพาะในเรดดิต
‎มันเชื่อมโยงเขาไปถึงชายอีกคน ‎ที่ชื่อว่าโอมาร์ ดานานี
‎โดยพื้นฐาน โพสต์เหล่านี้กล่าวหาว่า
‎ไมเคิล แพทรินกำลังปิดบังความผิดในอดีต
‎เรื่องที่เขาเคยอาศัยอยู่ในแคลิฟอร์เนีย ‎ภายใต้ชื่อโอมาร์ ดานานี
‎และเขามีส่วนเกี่ยวข้องกับการฟอกเงิน
‎ให้กับขบวนการโจรกรรม ‎เอกลักษณ์บุคคลชื่อชาโดว์ครูว์
‎ตลาดออนไลน์สำหรับซื้อขาย ‎เอกลักษณ์บุคคลที่ถูกขโมยมา
‎รวมถึงการขายข้อมูลบัตรเครดิต
‎เรื่องนี้น่าตกใจสุดๆ
‎แต่แค่กระทู้สองสามกระทู้ ‎พิสูจน์ประเด็นดังกล่าวไม่ได้
‎เราต้องการหลักฐาน
‎เราคิดว่า "โอเค เราน่าจะหา ‎ภาพผู้ต้องหาของโอมาร์ ดานานีได้
‎แล้วเอามาดูว่ามันใช่คนเดียวกันไหม"
‎ประมาณหนึ่งสัปดาห์ต่อมา ‎มันก็ถูกส่งผ่านอีเมลมาถึงผม
‎จำได้เลย ผมนั่งอยู่กับอเล็กซ์ ‎และบรรณาธิการในออฟฟิศของโกลบ
‎และบรรณาธิการก็ตรวจสอบรูปของดานานี…
‎กับแพทริน
‎เราสลับรูปไปมาเร็วๆ
‎แล้วเขาก็สังเกตเห็นรอยตำหนิ
‎ที่หน้าผากดานานี…
‎และไมเคิล แพทรินก็มีรอยตำหนิ ‎ที่ตำแหน่งเดียวกันเป๊ะเลย
‎ไมเคิล แพทรินคือโอมาร์ ดานานีแน่นอน
‎(ผู้ร่วมก่อตั้งควอดริก้าเคยติดคุกที่สหรัฐฯ)
‎(ในข้อหาช่วยแก๊งโจรกรรม)
‎ถ้าผมรู้เรื่องนั้นแต่แรก ‎ผมคงไม่ลงเงินเข้าไปในควอดริก้า
‎นี่มันบ้าไปแล้ว
‎ผมคิดในใจว่า ‎"เจอด้ายอีกเส้นในทฤษฎีสมคบคิดแล้วสิ"
‎"มันจะลงไปลึกแค่ไหนกัน"
‎ตอนที่เรารู้ว่าผู้ก่อตั้งมีประวัติอาชญากรรม
‎หมอนั่นก็กลายเป็นผู้ต้องสงสัยอันดับหนึ่ง
‎ในเดือนกุมภาพันธ์ ปี 2019 ‎ตอนที่ควอดริก้าหยุดทำการ
‎พวกเขาค้างชำระผู้ใช้งาน ‎ทั้งในรูปเงินสดและคริปโต
‎มูลค่ารวมแล้ว 215 ล้านดอลลาร์
‎แต่ที่เราสามารถยืนยันได้
‎มีแค่ทรัพย์สินมูลค่า 46 ล้านดอลลาร์เท่านั้น
‎ยังเหลือเงินที่ขาดไปอย่างอธิบายไม่ได้ ‎อีกประมาณ 169 ล้านดอลลาร์
‎และนั่นไม่สมเหตุสมผล
‎มันเป็นสกุลเงินที่ร้อนแรงที่สุดในโลก
‎เพราะในปี 2017 ตอนที่ตลาดกำลังบูม
‎จำนวนผู้ใช้งาน ‎ที่เข้ามาใช้แพลตฟอร์มมีมากขึ้นเรื่อยๆ
‎และพวกเขาเอาเงินตราดิจิทัล ‎และเงินสดเข้ามาสู่บริษัทมากขึ้น
‎เรากังวลว่าสินทรัพย์คริปโตจะถูกขโมยไป
‎เรารู้ว่าควอดริก้ามีผู้ร่วมก่อตั้ง
‎เขาชื่อไมเคิล แพทริน
‎ดังนั้นเราจึงสนใจที่จะคุยกับเขา
‎เราไม่สามารถติดต่อคุณแพทรินได้
‎หลายคนคิดว่าไมค์ แพทริน ‎เป็นคนขโมยเงินของพวกเขาไป
‎เขาเชิดเงินหนี ไม่ก็อาจจะสมรู้ร่วมคิดกับเจอร์รี่
‎พวกเขาอาจวางแผนด้วยกัน
‎(อามีร์: ที่ควรทำคือจับหมอนี่)
‎(สอบสวนเขา)
‎(แล้วค่อยว่ากันต่อไป)
‎(เควิน: ไม่มีทางหรอก ‎หมอนั่นกำลังนวดกระปู๋อยู่บนความทุกข์ของเรา)
‎(มันโรคจิต 100 เปอร์เซ็นต์)
‎(เราควรทำกับมันเหมือนหมาบ้า)
‎(ไมค์ แพทรินเข้าร่วมกลุ่ม)
‎ขณะที่เรื่องกำลังขาดความบันเทิงไป
‎ไมเคิล แพทรินก็มาเข้าร่วมกลุ่มเทเลแกรม
‎(มาร์ค: อะไรวะ)
‎(ไง โอมาร์)
‎(ไมค์ แพทริน: ผมจะไม่คุยประเด็นนั้นที่นี่)
‎(เดฟ: ไปตายซะ แพทริน)
‎เหล่าเจ้าหนี้ต่างกำลังโกรธ ‎พวกเขาต้องการคำตอบ
‎(ชาร์ลี: คุณคุยกับเจอร์รี่ ‎ครั้งสุดท้ายเมื่อไหร่ ไมค์)
‎(แพทริน: ผมกับเจอร์รี่ไม่ได้สนิทกันอีกแล้ว ‎ตอนที่ผมออกมา เราทะเลาะกันหนัก)
‎เราเลยอีเมลหาแพทริน
‎และเขาบอกว่าเขาไม่มีส่วนเกี่ยวข้อง ‎ไม่ว่าจะในระดับใดกับควอดริก้า
‎ตั้งแต่เขาแยกบริษัท
‎เขาบอกว่าเขาออกจากบริษัทในปี 2016
‎เราไม่ได้เชื่อแพทรินเต็มร้อย
‎(ไอวิก้า: ตอนที่คุณออกมา เท่าที่คุณรู้ ‎ทุกอย่างที่คิวซีเอ็กซ์เรียบร้อยดีไหม)
‎(ไมค์ แพทริน: ทุกอย่างเรียบร้อยดี)
‎แพทรินดูเป็นคนที่เก๋าเกมพอตัว
‎เขาช่ำชองเรื่องการเบนประเด็น ‎จากข้อวิจารณ์ที่พุ่งเป้าไปที่เขา
‎และวางตัวเป็นนักธุรกิจที่ถูกต้องตามกฎหมาย
‎แต่เขาบริสุทธิ์หรือไม่ก็เป็นอีกเรื่องหนึ่ง
‎(ไอวิก้า: ในความเห็นคุณ ‎คุณว่ามีโอกาสที่ จ. จะยังไม่ตายไหม)
‎(ไมค์ แพทริน: ‎ผมไม่เชื่อว่าเขาตายตอนที่เห็นข่าว)
‎(เพราะวิธีที่พวกเขาประกาศ)
‎ผมคิดในใจ "ว้าว เขาคิดว่าเจอร์รี่ยังไม่ตาย"
‎(ไอวิก้า: ขอถามเพิ่มว่า ‎คุณเจอเจนครั้งแรกที่ไหน)
‎(ผมไม่เคยคุยกับเจนกระทั่งมกราคมปีนี้)
‎(ผมไม่รู้ว่าเจอร์รี่แต่งงานแล้ว)
‎(ระยะหลัง เขาเหมือนมีความลับเยอะ)
‎ภายนอกแล้ว เจอร์รี่กับแพทรินดูต่างกันมาก
‎เจอร์รี่เป็นหนุ่มเนิร์ดที่ยิ้มอยู่ตลอด
‎ขณะที่เมื่อคุณค้นหาแพทรินในเน็ต
‎เขาสร้างภาพตัวเองให้เป็นผู้ชายห้าวๆ ดูร้ายๆ
‎ซึ่งมีประวัติอาชญากรรม
‎แล้วสองคนนี้มาทำอะไรด้วยกัน
‎แพทรินทิ้งร่องรอยทางดิจิทัล ‎เอาไว้ในเน็ตมากกว่า
‎เส้นทางนั้นพาผมมายังเว็บไซต์ชื่อทอล์คโกลด์
‎(ทอล์คโกลด์ ช่วยคุณทำเงิน)
‎หลักๆ แล้ว ทอล์คโกลด์คือกระดานพูดคุย ‎สำหรับหลอกคนให้ลงทุน
‎มันเป็นรังโจรดีๆ นี่เอง ทอล์คโกลด์
‎(250 เปอร์เซ็นต์ในสองวัน ‎400 เปอร์เซ็นต์ในหนึ่งวัน)
‎คนในนั้นพยายามต้มคน ‎และเลี่ยงไม่ให้โดนคนอื่นต้ม
‎พอค้นในคลังกระทู้ ‎ผมก็เจอโพสต์หลายโพสต์ของแพทริน
‎และเรื่องหนึ่งที่ผมสังเกตเห็น
‎คือเขามีเพื่อนซี้ชื่อเซ็ปเตอร์
‎(เซ็ปเตอร์ ‎นักลงทุนระดับวีไอพี)
‎เซ็ปเตอร์มีความเคลื่อนไหว ‎ในทอล์คโกลด์เยอะมาก
‎เซ็ปเตอร์ใช้อุบาย
‎ฉ้อโกงคนทางเน็ตผ่านทอล์คโกลด์ ‎อย่างน้อยก็สองครั้ง
‎มีคนจำนวนมากที่สูญเงินก้อนใหญ่
‎เซ็ปเตอร์มีบริษัทต้มตุ๋น ‎ที่ชื่อว่าเอสแอนด์เอส อินเวสต์เมนต์
‎เอสแอนด์เอส อินเวสเมนต์ ‎บอกข้อมูลเกี่ยวกับตัวเองน้อยมาก
‎และมันการันตีผลตอบแทนมหาศาล
‎จากนั้น เมื่อผ่านไปสักระยะ
‎พวกเขาก็เริ่มจ่ายผลตอบแทน
‎กระทั่งวันหนึ่ง โปรแกรมทั้งหมดก็หายไป
‎พร้อมกับเงินของทุกคน
‎(ไม่พบ)
‎กลโกงเชิดเงินหนีสุดคลาสสิก
‎เซ็ปเตอร์เป็นใคร นี่เหมือนจะเป็นเรื่องสำคัญ
‎แต่ผมสังหรณ์ใจว่านั่นคือเจอร์รี่
‎ผมคิดว่าช่วงๆ นั้นแหละ ‎ที่ผมเริ่มคุยกับคิวซีเอ็กซ์-อินท์
‎เราเริ่มแลกเปลี่ยนข้อมูลกันไปมา
‎ผมตรวจสอบทุกโพสต์ของเซ็ปเตอร์
‎มองหาร่องรอยของเขา
‎เผื่อเขาจะเผลอบอกข้อมูลส่วนตัวออกมา
‎(ประวัติเซ็ปเตอร์)
‎(เกี่ยวกับฉัน/สถิติ/เพื่อน)
‎แต่ผมไม่ประสบความสำเร็จ
‎ผมเซ็งมากเลย ‎เพราะเรื่องนี้กลายเป็นภารกิจส่วนตัว
‎การหาตัวจริงของเซ็ปเตอร์น่ะ
‎ผมตามรอยทางของข้อมูลไป
‎แล้วผมก็เจอหลักฐานชิ้นสำคัญมาก
‎มันมีเว็บไซต์สาธารณะชื่อแบล็กแฮทเวิลด์
‎แฮกเกอร์หมวกขาวเป็นแฮกเกอร์ที่ดีมีจริยธรรม
‎ส่วนแฮกเกอร์หมวกดำเป็นพวกที่เลวร้าย
‎พวกนี้คือพวกที่จะทำงานสกปรก
‎เรื่องหนึ่งที่ผมสังเกต คือในแบล็กแฮทเวิลด์ ‎มีผู้ใช้รายหนึ่งชื่อเซ็ปเตอร์
‎เขาเปลี่ยนชื่อตัวเอง ‎เปลี่ยนชื่อเล่นเป็นเมอร์ด็อค 1337
‎(เมอร์ด็อค 1337 ‎สมาชิกทั่วไป)
‎ผมตัดสินใจ
‎โอเค ผมเริ่มส่งข้อความหาผู้คน
‎ในแบล็กแฮทเวิลด์ที่เคยมีปฏิสัมพันธ์กับผู้ใช้รายนี้
‎เพื่อถามถึงที่อยู่อีเมลที่ผู้ใช้รายนี้ใช้
‎ไม่กี่วันต่อมา มีคนคนหนึ่งตอบกลับอีเมลผม
‎(กล่องข้อความเข้า)
‎เขาแนบภาพหน้าจอมาด้วย
‎ผมเปิดมัน
‎หัวใจผมเต้นเร็ว ผมรู้สึกว่า "ผมเข้าใกล้แล้ว"
‎และในภาพหน้าจอรูปหนึ่ง
‎มีแบบฟอร์มคำสั่งซื้อที่ผู้ใช้รายนี้กรอก
‎ในนั้นมีชื่อและนามสกุล
‎เจอร์รี่ คอตเต็น
‎เจอร์รี่คือเซ็ปเตอร์ ‎มันเป็นหลักฐานเชื่อมโยงโดยตรง
‎และเราก็คิดว่า "เยี่ยม ได้ตัวเขาแล้ว"
‎มันทำให้เรื่องทั้งหมดยิ่งเลวร้าย ‎และมืดหม่นขึ้นไปกว่าเดิม
‎เจอรัลด์ เริ่มจากคุณ
‎ครับ
‎คุณเกิดและคุณก็มาอยู่ตรงนี้ ‎ระหว่างนั้นมีอะไรเกิดขึ้นบ้าง
‎ผู้ก่อตั้งซึ่งมีประวัติน่าสงสัยไม่ได้มีแค่คนเดียว
‎แต่มีถึงสองคน
‎พอเราถอดฉากหน้าของเจอร์รี่ออก
‎หนุ่มเนิร์ดผู้เป็นมิตรที่ใครๆ ก็ชอบ
‎คุณจะเริ่มเห็นบางอย่างที่ชั่วร้ายกว่ามาก
‎ตัวตนเซ็ปเตอร์ เจอร์รี่ที่ชั่วร้ายอีกคน…
‎เขาเริ่มต้มตุ๋นคน…
‎ตั้งแต่เขาอายุ 14 หรือ 15
‎มันบอกให้เรารู้ว่า ‎เจอร์รี่เป็นนักต้มตุ๋นที่ลงมือต่อเนื่อง
‎เซ็ปเตอร์ได้โพสต์ว่าจ้างนักเขียนโปรแกรม ‎เพื่อสร้างเว็บแลกเปลี่ยนเงินตราดิจิทัล
‎(ผมกำลังหานักเขียนโปรแกรม ‎ที่คุ้นเคยกับบิตคอยน์)
‎(เพื่อพัฒนาเว็บไซต์ ‎อะไรง่ายๆ แต่เป็นมืออาชีพ)
‎และในเวลาไม่ถึงสามเดือนให้หลัง
‎ควอดริก้าก็ถือกำเนิด
‎(แพลตฟอร์มแลกเปลี่ยนบิตคอยน์ ‎วิธีที่สะดวกที่สุดในการซื้อขายบิตคอยน์)
‎ควอดริก้าถูกสร้างขึ้นมา
‎เพื่อต้มตุ๋นคนตั้งแต่แรก
‎การเปิดเผยเรื่องอื่นๆ ที่เขาได้ทำ ‎ทำให้ผู้คนเกิดความรู้สึก
‎แบบว่าเขาต้มเราอีกแล้ว
‎และเขาอาจยังมีชีวิตอยู่ที่ไหนสักแห่ง
‎ผมชื่อเจอรัลด์ คอตเต็น ‎เป็นผู้ก่อตั้งควอดริก้าซีเอ็กซ์
‎มันทำให้ฉันเกิดคำถามว่าบางทีเขาอาจจะตั้งใจ
‎สร้างธุรกิจนี้และเชิดเงินหนีไป ‎เหมือนที่เขาเคยทำในอดีต
‎(ชาร์ลี: ตายห่าแล้ว งั้นหมอนี่ก็ยังไม่ตาย)
‎(เอเจ: เคยดูศึกมายากลหยุดโลกไหม)
‎(ใช่ มายากลที่ดีที่สุดมักเรียบง่าย ‎แล้วพอเรารู้ไต๋)
‎(เราจะคิดว่า "อ้อ งั้นเองเหรอ")
‎เขาดูถูกเราและขโมยเงินเรากลางวันแสกๆ
‎จากนั้นก็เดินตัวปลิวหนีไป
‎(ตำรวจต้องมาจัดการแล้ว ‎นี่ไม่ใช่คดีแพ่ง มันเป็นคดีอาญา)
‎(ถง: เห็นด้วยเลย)
‎(เรามีหลักฐานสนับสนุน)
‎ถ้าเจอร์รี่ยังไม่ตาย พวกเขาก็มีโอกาสได้เงินคืน
‎และนั่นเป็นสาเหตุให้เดอะ โกลบ ‎ตัดสินใจส่งเนธาน แวนเดอร์คลิพไปอินเดีย
‎(ชัยปุระ)
‎ในฐานะนักข่าว ‎เวลาเราได้รับมอบหมายให้ทำข่าว
‎คำถามแรกๆ ที่จะผุดขึ้นมาในหัวเราก็คือ
‎"เราจะทำข่าวนี้ได้หรือเปล่า"
‎และไอเดียที่ให้เราไปหาคำตอบแน่ชัด
‎ว่ามีใครคนหนึ่งตายที่อินเดียจริงหรือเปล่า
‎มันดูเหมือนจะเป็นไปไม่ได้ในทางปฏิบัติ
‎ผมไปอินเดีย และจากที่นั่น สิ่งที่ผมต้องทำก็คือ
‎ออกไปหาคำตอบว่าอะไรจริงและอะไรไม่จริง
‎และในความรู้สึกผม
‎แน่นอน มันต้องเริ่มที่โรงพยาบาล
‎ผมได้ชื่อหมอแล้วผมก็ไปที่ออฟฟิศของเขา
‎เขาถือใบสั่งยาอยู่ ‎และเขาถามผมว่าผมมีอะไรให้เขาช่วยเหรอ
‎และผมบอกว่า "ไม่ ผมไม่ได้มาเอายา"
‎"แต่ผมมาหาข้อมูลของชายชาวแคนาดา ‎ที่ตายในชัยปุระ"
‎เขารู้ทันทีว่าผมพูดเรื่องอะไรอยู่ ‎เขาจำเรื่องนี้ได้ชัดเจน
‎และเขาก็เล่าเหตุการณ์ให้ผมฟัง
‎นี่คือข่าวที่ผมเขียน
‎"คุณคอตเต็นและคุณโรเบิร์ตสัน ‎มาถึงเวลา 21.45 นาฬิกา"
‎หมอบอกว่าเขา "เข้ารักษาตัวด้วยอาการ ‎กระเพาะและลำไส้อักเสบเฉียบพลัน"
‎"คุณคอตเต็นอาเจียนสิบรอบ
‎มีอาการถ่ายเหลว 15 รอบ มีไข้
‎และมีอาการของโรคโครห์นนำมาก่อน"
‎"ถึงอย่างนั้นการวินิจฉัยเบื้องต้นชี้ว่า ‎มันเป็นอาการท้องร่วงของนักท่องเที่ยว"
‎"คุณคอตเต็นค้างคืนในห้องผู้ป่วยส่วนตัว
‎โดยมีคุณโรเบิร์ตสันอยู่ด้วย"
‎"ประมาณช่วงบ่ายของวันต่อมา ‎อาการของเขากลับทรุดหนัก"
‎"'เขามีภาวะเร็วร้าย' หมอชาร์มากล่าว"
‎"มันเป็นศัพท์ทางการแพทย์ ‎หมายถึงอาการทรุดอย่างรวดเร็ว"
‎"เวลา 14.45 นาฬิกา ‎คุณคอตเต็นมีภาวะหัวใจวาย"
‎"เขาได้รับการนวดหัวใจกู้ชีพ ‎แต่ความดันโลหิตเขาต่ำ
‎เขาต้องใส่เครื่องช่วยหายใจ"
‎"เขาหัวใจวายอีกครั้ง"
‎"และได้รับการนวดหัวใจกู้ชีพอีกครั้ง"
‎"แต่ในครั้งที่สาม
‎หมอกู้ชีวิตเขาไว้ไม่ได้"
‎"ตอน 19.26 นาฬิกา ‎คุณคอตเต็นถูกประกาศว่าเสียชีวิต"
‎ทั้งหมดนั้นชี้ไปในทางที่ว่า
‎เขาตายและอาจจะตายด้วยเหตุธรรมชาติ
‎ผมเปิดรูปเจอร์รี่ให้หมอชาร์มาดูในโทรศัพท์
‎ถามเขาว่า "ใช่ชายคนนี้ไหม" ‎และหมอชาร์มาก็บอกว่า "คนนี้แหละ"
‎คนที่อยากไปอินเดียคือเจนนี่ ‎เจอร์รี่ไม่ได้อยากไปด้วย
‎เป็นโชคร้ายของเจนนี่
‎จนถึงทุกวันนี้ เธอก็ยังรู้สึกผิดกับเรื่องดังกล่าว
‎เธอใจสลายไปเลย
‎เพราะเธอน่ารัก เธอรักเขา ‎เธอใจดี เธออ่อนโยนและเธอมีความสุข
‎เธอจึงแตกสลายไปเลย ฉันรู้สึกกลัวแทนเธอ
‎สำหรับฉัน ความคิดที่ว่าเจอร์รี่ยังมีชีวิตอยู่
‎ถูกเก็บเข้ากรุเมื่อเนธานไปอินเดีย
‎ผมคิด "โอเค เขาตายแล้ว"
‎หลังจากนั้น ผมก็ไม่สนใจความคิดนี้อีก
‎(มาร์ค: เขาตายแล้ว)
‎(เอเจ: จริงเหรอ)
‎(โรเจอร์: ถ้าพวกเขามั่นใจว่าเขาตาย ‎เขาอาจจะตายไปแล้วจริงๆ)
‎ตอนนั้นทุกคนช็อกกันหมด ทุกคนสับสน
‎ณ จุดนั้น สถานการณ์ของเรา
‎มันเหมือนเราไม่มีทางให้ไปต่อ ‎เราไม่รู้ว่าตัวเองอยู่ที่ไหน
‎ผมคิดว่ามันทำให้สถานการณ์ย่ำแย่ยิ่งขึ้นอีก
‎เจอร์รี่ตายแล้ว เงินยังหายสาบสูญ
‎เราไม่รู้ว่าเงินมันหายไปไหน
‎เวลาอยู่ในสถานการณ์แบบนี้ ‎เราจะมองโลกในแง่ดีไม่รู้จบ
‎มันจะต้องมีทางอื่นที่ทำให้เราได้เงินคืนแน่
‎เรายังมีคำถามอีกมาก ‎เพราะบางทีมันอาจยังไม่พอ
‎บทความของคุณยุติการคาดเดา
‎เกี่ยวกับสิ่งที่เกิดขึ้น ‎กับเจอร์รี่ที่อินเดียได้หรือเปล่า
‎ผมไม่คิดว่ามันทำให้คนเลิกคาดเดา
‎มีคนอีกมากที่ผมคิดว่ายังตั้งคำถามเรื่องนั้น
‎"สองเดือนให้หลัง การตายฉับพลันของเขา ‎ยังคงรบกวนจิตใจหมอชาร์มา"
‎"เมื่อถามว่าเขาแน่ใจกับสิ่งที่เกิดขึ้นไหม ‎เขาตอบว่า 'ไม่เลย'"
‎"ข้อสรุปของเขาเป็นเพียงข้อสันนิษฐานที่ดีที่สุด
‎ว่าอะไรที่ทำให้ชายวัย 30 จากโรงแรมหรู
‎เสียชีวิตในเวลามากกว่า 24 ชั่วโมงนิดๆ ได้"
‎"พวกเขาไม่ได้ชันสูตรศพคุณคอตเต็น"
‎ในแง่ของคำถามปลายเปิดที่ว่า ‎มันมีการเล่นตุกติกเกิดขึ้นหรือเปล่า
‎ผมรู้สึกว่ามันเป็นคำถาม ‎ที่ตอบได้ด้วยการชันสูตรศพเท่านั้น
‎ทำไมถึงไม่มีการชันสูตรล่ะ
‎มันน่าสนใจ จริงไหม
‎นี่เป็นการตายธรรมชาติ
‎หรือเจนนิเฟอร์พยายามปกปิดเรื่องที่เกิดขึ้น
‎ตั้งแต่แรก การตายของเจอร์รี่ ‎ก็ทำให้เกิดข้อกังขาขึ้นมากมาย
‎และมันก็มีพินัยกรรมที่บอกว่า ‎ต้องทำยังไงเมื่อเจอร์รี่ตาย
‎แน่นอน เราอยากได้พินัยกรรม ‎เพื่อดูว่าในนั้นเขียนอะไรเอาไว้บ้าง
‎ผมส่งอีเมลถึงศาลในโนวาสโกเชีย
‎เพราะมันเป็นข้อมูลสาธารณะ ‎เขาเลยอีเมลมันมาให้ผม
‎เห็นได้ชัดว่าเขาเป็นคนที่มั่งคั่ง
‎เรื่องที่แปลกของพินัยกรรมก็คือ ว้าว
‎เขาเซ็นพินัยกรรมก่อนเสียชีวิต ‎อย่างเป็นปริศนาที่อินเดียสองสัปดาห์
‎มันแปลก
‎(ผู้ก่อตั้งบ.แลกเปลี่ยนคริปโต ‎ทำพินัยกรรม 12 วันก่อนตาย)
‎เขาทิ้งทรัพย์สินและเงินทั้งหมด ‎เอาไว้ให้เจนนิเฟอร์
‎ซึ่งมันน่าสงสัยมากๆ
‎ข้อสงสัยเริ่มตกไปที่เจนนิเฟอร์มากขึ้นกว่าเดิม
‎ตอนนี้เธอกำลังจะได้รับมรดก ‎เป็นโฉนดอสังหาริมทรัพย์จำนวนมหาศาล
‎และทรัพย์สินมูลค่าหลายล้านดอลลาร์
‎(เจนโรเบิร์ตสันอีสฮอต: ‎คิดว่ามีการเล่นไม่ซื่อหรือเปล่า)
‎(คิวซีเอ็กซ์คอนแทรคเตอร์: คิด)
‎(ดี เอ็ม: ดูเหมือนเจนเป็นคนฆ่าเขาเลย)
‎มันเป็นไปได้ที่เจนนิเฟอร์เป็นคนวางยาเจอร์รี่
‎แล้วเธอก็บอกว่ามันเป็นเพราะโรคโครห์น
‎เธออาจจะมีกุญแจทั้งหมด ‎และเข้าถึงเงินของเราได้
‎ด้วยการขุดคุ้ยอีกนิดหน่อย
‎เราก็พบว่าเธอเปลี่ยนชื่อตัวเองหลายครั้ง
‎(เอเจ: พวก บอกทีเถอะ ‎ว่านี่กำลังล้อเล่นกันอยู่)
‎เธอเปลี่ยนชื่อ
‎สองสามครั้งในช่วงเวลาสองสามปี
‎(โบนส์: คุณพระช่วย)
‎นามสกุลแรกของเธอคือกริฟฟิธ
‎จากนั้นก็เป็นฟอร์เจอรอน
‎แล้วก็เป็นโรเบิร์ตสัน
‎เธอเปลี่ยนชื่อบ่อยมากเลย
‎จำนวนมันไม่ปกติสำหรับคนคนเดียว
‎จากนั้นบางคนก็เอาข้อมูลมาบอกว่า ‎มีคนชื่อไมเคิล ฟอร์เจอรอนถูกฆาตกรรม
‎และคดีนี้ก็ยังคลี่คลายไม่ได้
‎บางคนเริ่มคาดเดาว่านี่คือสามีเก่าของเธอ
‎ถ้ามันจริง นี่ก็จะเป็นสามีคนที่สองของเธอแล้ว
‎ที่ตายในสภาพที่น่าสงสัย
‎(เอเจ: จับเธอซะ)
‎(จับเธอซะ)
‎(ถง: เจนต้องเข้าคุก)
‎(นาแพ็ก: หมายถึงนังนั่น ‎ที่เขาเรียกว่าเมียน่ะเหรอ)
‎(เพื่อนหมอของฉันคิดว่าเขาถูกวางยา)
‎กลุ่มเทเลแกรมบ้าคลั่งไปกันใหญ่
‎(เดฟ: คนรู้ที่อยู่เธอหมดแล้ว ‎งานนี้ไม่สวยแน่)
‎(อาลี: หวังว่านะ)
‎(ชาร์ลี: เธอปลอดภัยได้ไม่นานหรอก)
‎คนจำนวนมากขู่ฆ่าเจน
‎(ฆ่าเมียหมอนั่นซะ)
‎(โกสต์สปเนียล: ‎แน่นอน ต้องมีคนตามล่าเธอแน่)
‎(เจน มันจบแล้ว)
‎ฉันรู้สึกสงสารเธอ
‎เธอเสียใจกับการตายของเขา ‎พยายามคลี่คลายเรื่องวุ่นๆ ของบริษัท
‎และในขณะเดียวกัน ‎ทุกคนก็คิดว่าเจนเป็นคนฆ่าเจอร์รี่
‎ทั้งที่มันไม่มีหลักฐานเลยว่าเกิดอะไรแบบนั้นขึ้น
‎พวกเขาเป็นกลุ่มคน ‎ที่มีอคติต่อผู้หญิงซึ่งกำลังโกรธจัด
‎เจนนี่ไม่ได้ฆ่าเจอร์รี่
‎สามีคนแรกของเธอ เขาไม่ได้ชื่อไมเคิล
‎เขายังมีชีวิตอยู่ดีมีสุข
‎ยิ่งเรื่องมันบ้าขึ้นเท่าไร ‎คนก็ยิ่งคิดว่ามันจริงขึ้นเท่านั้น
‎กริฟฟิธเป็นนามสกุลพ่อ จากนั้นเธอก็แต่งงาน
‎พอเธอหย่า
‎เธอบอกว่า "รู้ไหม ‎ฉันไม่เคยชอบนามสกุล 'กริฟฟิธ'"
‎เธอเลยทำเรื่องขอเปลี่ยนชื่อ ‎เป็นเจนนิเฟอร์ โรเบิร์ตสัน
‎มันดูเหมือนกับพวกเขา…
‎อยากจับผู้หญิงคนนี้มัดกับเสาแล้วเผาทั้งเป็น
‎เธอเป็นแม่มด เผาแม่มดซะ
‎และมันไม่ยุติธรรมเลย มันยังไม่ยุติธรรม
‎สถานการณ์มันบานปลาย ‎จนเธอจำเป็นต้องไปอยู่ในเซฟเฮาส์
‎เธอไปอยู่ในอะพาร์ตเมนต์ลับ ‎ที่ไหนสักแห่งย่านใจกลางเมืองฮาลิแฟกซ์
‎แม้แต่ฉันกับน้องชายก็ยังไม่รู้ว่าเธออยู่ที่ไหน
‎แต่มันร้ายแรงถึงขั้นนั้น
‎เธอกลัว
‎เธอกลัวถึงขั้นนั้น
‎สิ่งที่เราต้องการโดยด่วนคือหลักฐานที่เข้าถึงได้
‎ซึ่งพิสูจน์ว่าเจนไม่ได้มีเงิน
‎มีหลายครั้งที่ผมดูข้อมูล
‎และหวังอยากจะได้คุยกับคุณคอตเต็น
‎เขาจะได้บอกผมว่ามันเกิดอะไรขึ้น
‎เราทำงานหนักมากเพื่อหาว่า ‎มันเกิดอะไรขึ้นในคดีฉ้อโกง
‎แล้วจู่ๆ เราก็ได้พบกับองค์ประกอบหนึ่ง ‎ที่ช่วยไขคดีนี้ให้กับเราได้
‎เราเจอบัญชีปลอมชุดหนึ่ง
‎หนึ่งในนั้นชื่อ
‎"เซ็ปเตอร์ เจอร์รี่"
‎และสิ่งที่คอตเต็นทำคือการให้เครดิต ‎บัญชีเหล่านี้ด้วยทรัพย์สินปลอม
‎เงินมูลค่าเป็นร้อยล้านดอลลาร์ ‎และเงินตราดิจิทัลอีกเป็นหมื่นๆ
‎และสิ่งที่เขาเริ่มทำก็คือ ‎ทำการแลกเปลี่ยนปลอมกับผู้ใช้งานที่ไม่สงสัย
‎สมมติว่ามีผู้ใช้เข้ามา ‎และพวกเขาต้องการซื้อคริปโต
‎บัญชีของพวกเขาได้เครดิตหนึ่งคริปโต
‎แต่พวกเขาไม่รู้ว่าเหรียญคริปโตนั่นไม่มีอยู่จริง
‎คอตเต็นเป็นคนตอบรับคำสั่งนั้นเอง
‎และให้เครดิตบัญชีของพวกเขา ‎ด้วยเงินตราดิจิทัลปลอม
‎เขาทำอย่างนั้นเป็นแสนๆ ครั้ง
‎ตอนนั้นแหละที่เราเจอจุดเชื่อมโยง
‎ว่าทำไมพวกเขาถึงย้ายสินทรัพย์ ‎ไปยังบริษัทแลกเปลี่ยนที่ต่างประเทศ
‎คอตเต็นพยายามจะรวย
‎เขาโอนเงินตราดิจิทัลที่เป็นของผู้ใช้งาน
‎ส่งไปยังแพลตฟอร์มอื่นเพื่อซื้อขายแลกเปลี่ยน
‎ในแง่หนึ่งมันเหมือนเจอร์รี่ ‎ใช้ควอดริก้าเป็นกระปุกออมสิน
‎เขาล้วงมือลงไปในบริษัทแล้วก็หยิบเงินออกมา
‎พูดง่ายๆ คอตเต็นเล่นการพนัน ‎โดยใช้สินทรัพย์ของผู้ใช้งาน
‎แต่เขาพบว่าตัวเองแพ้มากกว่าชนะ
‎เจอร์รี่เป็นนักซื้อขายแลกเปลี่ยนที่ห่วยอย่างแรง
‎ในช่วงเวลาที่คริปโตมันเติบโต
‎และผู้คนทำเงินได้เป็นสิบเท่า
‎เป็นร้อยเท่าของเงินลงทุน
‎เจอร์รี่กลับทำได้ผลตรงกันข้าม
‎เพราะการพนัน ‎คุณคอตเต็นสูญเงินไปราวๆ 150 ล้านดอลลาร์
‎(ซีจีวายเอบี 89: ฉันช็อกไปเลย)
‎(ชาร์ลี: ฉันช็อกที่เขาต้มเราแบบโจ๋งครึ่ม)
‎พระเจ้าช่วย
‎ผมกินยาต้านเศร้าไปแล้ว ‎ขอบคุณพระเจ้าสำหรับเรื่องนั้น แต่…
‎คนคนหนึ่งสูญเงินไปมากขนาดนั้นได้ยังไงกัน
‎ตอนนี้แหละที่มันกลายไปเป็นกลโกงพอนซี
‎ในกลโกงพอนซี ถ้าบุคคลต้องการเงินคืน
‎คุณแค่เอาเงินที่ได้จากผู้ใช้รายอื่นไปคืนให้
‎พูดอีกอย่างก็คือคุณปล้นพีทไปจ่ายพอล
‎(สรุปข้อมูลการฝากเข้า)
‎แต่ศัตรูของกลโกงพอนซี
‎คือการที่คนถอนตัวออกจากกลโกงพอนซี
‎และเรื่องนั้นเริ่มเกิดขึ้นช่วงต้นปี 2018
‎มูลค่าบิตคอยน์ร่วงอย่างแรง
‎ตอนนี้มันตกลงมาเกือบ 50 เปอร์เซ็นต์
‎ลง 60 เปอร์เซ็นต์
‎ราคาเริ่มตกลงอย่างรวดเร็ว
‎นั่นทำให้ผู้ใช้งานรีบเทขายเพื่อเอากำไร
‎ควอดริก้าเริ่มเจอปัญหา ‎ในการทำตามคำร้องขอถอนเงิน
‎คอตเต็นทำตามคำร้อง ‎ของใครก็ตามที่ตะโกนดังที่สุด
‎ตอนนั้นเขาเป็นเหมือนบุรุษดับเพลิง
‎คอยดับเพลิงกองเล็กๆ ที่เขาดับได้
‎เจอร์รี่ติดอยู่ในเขาวงกต
‎ในหัวผมยังมีภาพของเจอร์รี่ตอนที่ติดอยู่
‎ในเขาวงกต และเขาก็วิ่งไปเรื่อยๆ
‎วิ่งวนเป็นวงกลม พยายามหาทางออก
‎ในแง่หนึ่ง มันเป็นอุปลักษณ์ที่น่าขัน
‎ถึงสิ่งที่เกิดขึ้นกับควอดริก้า
‎ด้วยวิธีนี้ คอตเต็นจึงสามารถเป็นจอมวางแผน
‎และเป็นผู้ควบคุมแผนต้มตุ๋นครั้งใหญ่นี้ตามลำพัง
‎ถ้าเป็นกรณีปกติ เราคงดำเนินการทางกฎหมาย
‎แต่เพราะคุณคอตเต็นเสียชีวิตแล้ว
‎เราเลยไม่อาจให้ศาลพิจารณาคดีนี้
‎โอเค ทีนี้สแกนคิวอาร์โค้ด…
‎พูดตามตรง ฉันยังทำใจรับวิดีโอ
‎ที่เขาแสดงวิธีใช้ตู้เอทีเอ็มบิตคอยน์ ‎ให้เด็กๆ ดูไม่ได้
‎ทีนี้ก็ใส่เงินเข้าไป
‎คุณใช้กลโกงพอนซีปล้นเงินของคนอื่น
‎นั่นอาจเป็นคนกลุ่มเดียวกัน จริงไหม
‎พ่อของเด็กอาจโอนเงินเข้าควอดริก้า
‎คุณทำแบบนั้นได้ยังไง
‎โอเค ทีนี้ก็คลิก "ส่งบิตคอยน์"
‎เรียบร้อย
‎เราทุกคนเกลียดเจอร์รี่ คอตเต็น
‎เขา ยิ่งผมรู้เรื่องหมอนี่มากเท่าไร
‎ผมก็ยิ่งเข้าใจว่าเขาเป็นไอ้โรคจิต
‎คนคนนี้ไม่มีความเห็นอกเห็นใจเหมือนมนุษย์มนา
‎เขาไม่สนใจคนอื่น
‎เขาหลอกเอาเงินคน ‎ไม่สนใจว่าใครจะสูญเงินเก็บชั่วชีวิต
‎ที่เขาเอาไปจากผมไม่ใช่แค่…
‎แค่เงิน แต่เขายังได้เอา…
‎ความฝันและชีวิตหนึ่งปีของผมไป ‎ด้วยการขโมยเงินก้อนนั้น
‎และนั่นมีค่ามากกว่าเงินที่เขาเอาไปจากผม
‎โดยส่วนตัว
‎ฉันโกรธ
‎เพราะเราเป็นจริงเป็นจังกับการปกป้องเขา
‎มันทำให้เราดูเหมือนเป็นคนโกหก
‎มันทำให้เจนนี่ดูเหมือนเป็นคนโกหก
‎เจนนี่ก็ติดกับดักเหมือนคนอื่นๆ ‎และอาจจะมากกว่า
‎เพราะเธอไม่ต่างอะไรกับคนที่สูญเงิน เธอ…
‎ยังมีคำถามคาใจว่าอะไรบ้างเป็นเรื่องจริง
‎เกี่ยวกับคนที่เธอเลือกจะร่วมชีวิตด้วย
‎(คณะสืบสวนเจอเงิน 200 ล้าน ‎ที่หายไปเพียงเล็กน้อย)
‎(การกระทำของซีอีโอควอดริก้าซีเอ็กซ์ ‎ทำให้บริษัทแลกเปลี่ยนคริปโตล้ม: รายงาน)
‎ควอดริก้าปิดตัวไปสองปีแล้ว
‎และโอกาสที่เราจะได้เงินคืนมีน้อยมากๆ
‎ผมคิดว่าตอนที่บิตคอยน์กำลังบูม
‎คนไม่จำเป็นต้องนึกกังขาควอดริก้า
‎หรือบริษัทอื่นที่พวกเขาทำธุรกรรมด้วย
‎และคนอย่างเจอร์รี่ ‎สามารถหาผลประโยชน์จากความไว้ใจนั้น
‎เรื่องทั้งหมดนี้ ทั้งควอดริก้า คนที่อยู่เบื้องหลัง
‎และเรื่องราวส่วนตัวของผม ‎เกิดขึ้นมาเพราะความโลภ
‎และ…
‎ให้พูดตามตรงก็ได้ ผมโลภ
‎ฉันคิดว่ามันมีหลายเหตุผล ‎ว่าทำไมจึงเกิดทฤษฎีสมคบคิดขึ้นจำนวนมาก
‎เกี่ยวกับสิ่งที่เกิดขึ้นกับควอดริก้า
‎ส่วนสำคัญก็คือเรื่องนี้ ‎มีองค์ประกอบที่แปลกประหลาดมาแต่แรก
‎ความบังเอิญเหล่านี้ช่วยส่งเสริมจินตนาการ
‎นักลงทุนที่โกรธแค้นอยากจะขุดศพผู้ตั้งบริษัทขึ้นมา
‎เพื่อพิสูจน์ว่าเขาตายจริงๆ
‎ถ้าเราขุดศพเจอร์รี่ขึ้นมาตอนนี้ ‎พวกเขาจะบอกว่ามันไม่ใช่ศพจริง
‎พวกเขาจะพูดแบบนั้น เชื่อผมเถอะ
‎ถ้าคุณตรวจดีเอ็นเอศพ ‎พวกเขาจะบอกว่าผลตรวจเป็นของปลอม
‎พวกเขาจะอ้างว่าเครื่องตรวจดีเอ็นเอ ‎เป็นส่วนหนึ่งของแผนสมคบคิด
‎เราต้องการหลักฐานที่กระจ่างชัด
‎และที่เดียวที่เราจะหาได้คือในหลุมศพเล็กๆ
‎ที่ควรฝังร่างเจอรัลด์ คอตเต็นเอาไว้
‎ทฤษฎีสมคบคิดเติบโตจากความไม่รู้
‎มันง่ายที่จะทำให้คนดาดเดากันไปเป็นตุเป็นตะ
‎เพราะเจ้าหน้าที่รัฐให้ข้อมูลที่เที่ยงตรง
‎กับพวกเขาได้ไม่เร็วพอ
‎เพราะถ้าคุณบีบในชาวเน็ตรับบทนักสืบ
‎พวกเขาจะทำแบบนั้น ‎พวกเขาจะไขปริศนาด้วยวิธีตัวเอง
‎คำบรรยายโดย วรพล ถาวรวรานนท์